open-index/open-wikipedia-markdown huggingface dataset:
మదన్ లోకుర్

జస్టీస్ మదన్ భీంరావ్ లోకుర్ (జననం 1953 డిసెంబరు 31) భారత సుప్రీం కోర్టు న్యాయమూర్తి.

## విద్య
మదన్ బి.లోకుర్ న్యూఢిల్లీ లోని మోడర్న్ స్కూల్ లో విద్యను అభ్యసించారు. తరువాత అలహాబాదులోని సెయింట్ జోసెప్ కళాశాలలో ఐ.ఎస్.సి పరీక్షలకు హాజరయ్యారు. తరువాత ఆయన చరిత్ర (ఆనర్స్) లో గ్రాడ్యుయేషన్ ను ఢిల్లీ విశ్వవిద్యాలయానికి చెందిన సెయింట్ స్టీఫెన్స్ కళాశాల నుండి పూర్తి చేసారు. ఢిల్లీ విశ్వవిద్యాలయం లో న్యాయ విభాగంలో న్యాయవాద డిగ్రీని పొందారు. 

## న్యాయవాద వృత్తి
మదన్ బి. లోకూర్ బార్ లో 1977 లో నమోదయ్యారు. సుప్రీం కోర్టు, ఢిల్లీ హైకోర్టు లలో ప్రాక్టీసు మొదలుపెట్టారు. ఆయన అడ్వకేట్-ఆన్-రికార్టు పరీక్షలను ఉత్తీర్ణుడయ్యారు. 1981లో సుప్రీం కోర్టులో ఎ.ఒ.ఆర్ లో నమోదు కాబడ్డారు.

ఆయన 1983 ఫిబ్రవరి నుండి ఇండియన్ లా రెవ్యూ (ఢిల్లీ సిరీస్) కు సంపాదకునిగా ఉన్నారు.

## న్యాయమూర్తిగా
ఆయన 1999 ఫిబ్రవరి 19 నుండి బెంచ్ లో చేరారు. ఆయన ఢిల్లీ హైకోర్టులో అడిషనల్ జడ్జిగా పనిచేసారు. 1999 జూలై  5 నుండి శాశ్వత న్యాయమూర్తిగా పనిచేసారు.

ఆయన ఫిబ్రవరి 13, 2010 నుండి మే 21, 2010 మధ్య కాలంలో ఢిల్లీ హైకోర్టుకు ప్రధాన న్యాయమూర్తిగా కొనసాగారు. తరువాత జూన్ 24, 2010 నుండి గౌహతి హైకోర్టు ప్రధాన న్యాయమూర్తిగా చేరారు. అక్కడ నవంబర్ 14, 2010 వరకు కొనసాగరు.  ఆయన నవంబరు 15, 2011 నుండి జూన్ 3, 2012 వరకు ఆంధ్రప్రదేశ్ హైకోర్టు ప్రధాన న్యాయమూర్తిగా పనిచేసారు.

ఆయన జూన్ 4, 2012 నుండి సుప్రీం కోర్టు న్యాయమూర్తిగా విధులలో చేరారు.

## ప్రసిద్ధ తీర్పులు

### మైనారిటీ సబ్-కోటా
మే 2012 లో ప్రధాన న్యాయమూర్తి మదన్ లోకుర్, న్యాయమూర్తి పి.వి.సంజయ్ కుమార్ లతో కూడిన ఆంధ్రప్రదేశ్ హైకోర్టు డివిజనల బెంచ్ భారత ప్రభుత్వ నిర్ణయమైన మైనారిటీలకు కేటాయించిన 4.5% సబ్-కోటా ( 27% లోపు వెనుకబడిన తరగతుల కోటా ) ను కొట్టి వేసింది. ఉప కోటా మతంపై ఆధారపడిందని, ఏ ఇతర అర్ధవంతమైన పరిశీలనలేదని  బెంచ్ పేర్కొంది 

### అక్రమ మైనింగ్ కుంభకోణం
ఆంధ్రప్రదేశ్ హైకోర్టు ప్రధాన న్యాయమూర్తిగా ఆయన ప్రత్యేక సి.బి.ఐ న్యాయమూర్తి అయిన టి.పట్టాభిరామారావును సస్పెండ్ చేసారు. రెడ్డి సోదరులకు సంబంధించిన మైనింగ్ స్కామ్ కేసులో తన ప్రాసిక్యూషన్ను ఆదేశించారు. న్యాయమూర్తిపై  జి.జనార్థనరెడ్డి కి లంచం తీసుకొని బెయిల్ యిచ్చినట్లు పిర్యాదు చేయబడిన విషయంలో ఈ నిర్ణయం తీసుకున్నారు.

## మూలాలు

వర్గం:1953 జననాలు
వర్గం:జీవిస్తున్న ప్రజలు
వర్గం:మహారాష్ట్ర వ్యక్తులు
బల్కంపేట ఎల్లమ్మ దేవాలయం

**బల్కంపేట ఎల్లమ్మ దేవాలయం** తెలంగాణ రాష్ట్ర రాజధాని హైదరాబాదులోని బల్కంపేట ప్రాంతంలో ఉన్న ఎల్లమ్మ దేవాలయం. ఏడు వందల సంవత్సరాల క్రితం స్వయంభూమూర్తిగా వెలిసిన ఎల్లమ్మ, బల్కంపేట ఎల్లమ్మ దేవాలయంగా భక్తుల పూజలు అందుకుంటుంది.

## చరిత్ర
దాదాపు 700 ఏళ్లక్రితం హైదరాబాదు నగరం ఏర్పడకముందు బల్కంపేట చుట్టూ పొలాలతో ఒక చిన్న గ్రామంగా ఉండేది. ఒక రైతు తన పొలంలో బావిని తవ్వుతూ ఉండగా అమ్మవారి ఆకృతితో ఉన్న బండరాయి అడ్డొచ్చింది. భక్తితో ఆ విగ్రహాన్ని ఒడ్డుకు చేర్చాలని ప్రయత్నించినా, కదలకపోవడంతో వూళ్లోకెళ్లి జనాన్ని తీసుకొచ్చాడు. తలో చేయీ వేసినా కదలలేదు. ‘ఇక్కడి నుంచే పూజలు అందుకోవాలన్నది అమ్మవారి అభీష్టం కావచ్చు. దైవనిర్ణయాన్ని కాదనడానికి మనం ఎవరం?’ అని శివసత్తులు ఇచ్చిన సలహాతో, మూలవిరాట్టు బావి లోపలనే ఉంచి ఒడ్డున నిలబడే పూజలు చేసేవారు.

కొంతకాలానికే, రేణుకా ఎల్లమ్మ మహిమలు చుట్టుపక్కల ప్రాంతాలకూ విస్తరించడంతో, ఓ చిన్న ఆలయం వెలసింది. రాజా శివరాజ్‌ బహద్దూర్‌ అనే సంస్థానాధీశుడి హయాంలో ‘బెహలూఖాన్‌ గూడా’ గా పిలువబడిన  ఈ ప్రాంతం, తరువాతికాలంలో బల్కంపేటగా మారిపోయింది. ఎల్లమ్మతల్లి ‘బల్కంపేట ఎల్లమ్మ’గా సుప్రసిద్ధురాలైంది. 1919లో దేవాలయ నిర్మాణం జరిగింది.

## ప్రత్యేక
అమ్మవారి స్వయంభూమూర్తి శిరసుభాగం వెనుక నుంచీ నిత్యం జలధార ప్రవహిస్తూ ఉంటుంది. ఆ పవిత్ర జలాన్నే భక్తజనం మహాతీర్థంగా స్వీకరిస్తారు. ఆ నీటితో ఇళ్లను శుద్ధిచేసుకుంటే భూతప్రేతపిశాచాది దుష్టశక్తులు పారిపోతాయని ఓ నమ్మకం. స్నానమాడే నీటిలో కాస్తంత తీర్థం కలుపుకుంటే గజ్జి, తామర మొదలైన చర్మరుగ్మతలు తొలగిపోతాయని భక్తులు విశ్వసిస్తారు.

## ఉత్సవాలు
ఏటా ఆషాఢ మాసం మొదటి మంగళవారం ఎల్లమ్మతల్లి కల్యాణోత్సవాన్ని అత్యంత వైభవంగా నిర్వహిస్తారు. మూడురోజుల పాటూ జరిగే ఉత్సవాల్ని చూడ్డానికి ముల్లోకాల నుంచీ దేవతలు దిగొస్తారని ప్రతీతి. దాదాపు ఐదు లక్షలమంది జనం హాజరవుతారు. అంతేకాకుండా ప్రతి ఆది, మంగళ, గురువారాలు అమ్మకు అత్యంత ప్రీతిపాత్రమైన రోజులు కనుక ఆ మూడు రోజుల్లో వేలసంఖ్యలో భక్తుల వచ్చి అమ్మవారిని దర్శించుకుంటారు.

## మూలాలు

వర్గం:హైదరాబాదు జిల్లా
వర్గం:తెలంగాణ పుణ్యక్షేత్రాలు
వర్గం:తెలంగాణ పర్యాటక ప్రదేశాలు
వర్గం:దేవాలయాలు
వర్గం:తెలంగాణ దేవాలయాలు
అల్లాణి శ్రీధర్

**అల్లాణి శ్రీధర్** తెలుగు సినిమా రచయిత, దర్శకుడు. 1988లో కొమరంభీమ్ చిత్రంతో దర్శకత్వ అరంగేట్రం చేశాడు. ఉత్తమ జాతీయ సమైక్యత చిత్రంగా, ఉత్తమ దర్శకుడుగా ఆంధ్ర ప్రదేశ్ రాష్ట్ర ప్రభుత్వం నుండి 1990లో నంది అవార్డు అందుకున్నాడు. 

ఆయన తెలంగాణ ప్రభుత్వం ఏర్పాటు చేసిన గద్దర్‌ అవార్డ్స్‌ విధివిధానాల కమిటీలో సభ్యునిగా పని చేశాడు.

## జననం - విద్యాభ్యాసం
శ్రీధర్ 1962, జూన్ 24న తెలంగాణ రాష్ట్రంలోని మెదక్ జిల్లాలో ఒక రైతు కుటుంబంలో జన్మించాడు. తన చిన్నతనంలో కుటుంబం హైదరాబాదుకు మారింది. చిక్కడపల్లిలోని ఆంధ్ర విద్యాలయ హైస్కూల్ లో పాఠశాల విద్యను పూర్తిచేసిన శ్రీధర్, పాలిటెక్నిక్ కోర్సులో చేరాడు.

## వృత్తి జీవితం
**రచయితగా:**
వారపత్రికలో రచయితగా తన వృత్తిని ప్రారంభించిన శ్రీధర్, "క్యాంపస్ క్యాంపస్" అనే ధారావాహికను వ్రాశాడు.

**దర్శకుడిగా:**
1988లో కొమరంభీమ్ చిత్రంతో దర్శకత్వ అరంగేట్రం చేసిన శ్రీధర్, ఆంధ్రప్రదేశ్ ప్రభుత్వం నుండి ఉత్తమ దర్శకుడి పురస్కారం అందుకున్నాడు. అనేక చిత్రాలకు, ధారావాహికలకు, ప్రచార చిత్రాలకు దర్శకత్వం వహించాడు.

## చిత్రాల జాబితా

**తెలుగు:**
# కొమరం భీం
# రగులుతున్న భారతం
# ప్రేమే నా ప్రాణం
# ఉత్సాహం
# జై శ్రీబాలాజీ
# గౌతమ బుద్ధా
# హనుమాన్ చాలిసా
# హాస్టల్ డేస్
# శ్రీ చిలుకూరు బాలాజీ
# డూడూ ఢీ ఢీ (హాయిగా ఆడుకుందామా)

**హిందీ:**
# తహి మేరీ గంగా
# ఫెస్టివల్ ఆఫ్ ఫెయిత్
# తథగతా బుద్ధా
# గోస్వామి తులసిదాస్

## పురస్కారాలు - అవార్డులు
# నంది ఉత్తమ దర్శకుడు - కొమరంభీమ్ - 1990.
# నంది ఉత్తమ స్క్రీన్ ప్లే రచయిత - కమమారాజు కథలు (టీవి ధారావాహిక)
# ఉత్తమ టెలివిజన్ దర్శకుడు - యువకళావాహిని
# ఉత్తమ దర్శకుడు (ప్రత్యేక బహుమతి) - తుహీ మేరీ గంగా (హిందీ), ఇంటర్నేషనల్ ఫిల్మ్ ఫెస్టివల్, యు.ఎస్.ఏ
# కొమరం భీమ్ స్మారక జాతీయ అవార్డు

## నిర్వహించిన పదవులు
# హైదరాబాద్ ఫిల్మ్ క్లబ్ అధ్యక్షుడు
# తెలంగాణ సినిమా డైరెక్టర్స్ అసోసియేషన్ అధ్యక్షుడు
# నంది టీవీ అవార్డుల కమిటీ సభ్యుడు (2004)
# నంది సినిమా అవార్డుల కమిటీ సభ్యుడు (2006, 2011)

## మూలాలు

## ఇతర లంకెలు
* 

వర్గం:తెలుగు సినిమా దర్శకులు
వర్గం:తెలుగు సినిమా రచయితలు
వర్గం:తెలుగువారు
వర్గం:జీవిస్తున్న ప్రజలు
వర్గం:1962 జననాలు
వర్గం:మెదక్ జిల్లా వ్యక్తులు
ఆడంతే అదోటైపు

**ఆడంతే అదోటైపు** 2003, ఆగస్టు 30న విడుదలైన తెలుగు చలనచిత్రం. ఇవివి సత్యనారాయణ దర్శకత్వం వహించిన ఈ చిత్రంలో ఆర్యన్ రాజేష్, శివాజీ, భూమిక, నటషా, బ్రహ్మానందం, కృష్ణ భగవాన్, అలీ, చంద్రమోహన్ ముఖ్యపాత్రలలో నటించగా, యువన్ శంకర్ రాజా సంగీతం అందించారు.

## నటవర్గం

* ఆర్యన్ రాజేష్ (సూర్య)
* శివాజీ (కృష్ణ)
* నటాషా (బృంద)
* భూమిక (అతిథి పాత్ర)
* సింధు మేనన్
* అంబికా కృష్ణ
* బ్రహ్మానందం
* కృష్ణ భగవాన్
* ఆలీ
* చంద్రమోహన్ (కృష్ణ తండ్రి)
* చలపతిరావు (బృంద తండ్రి)
* మల్లికార్జునరావు
* ఎమ్.ఎస్.నారాయణ
* ఎల్. బి. శ్రీరామ్
* గిరిబాబు
* బెనర్జీ
* ఆహుతి ప్రసాద్
* నర్రా వెంకటేశ్వర రావు
* గణేష్ సనా
* పద్మ జయంతి

## పాటల జాబితా.
చిన్నదాని సోకు, గానం. టిప్పు , సుజాత

పోగరెక్కి పందెం వేస్తే , గానం:ఎస్ పి బాలసుబ్రహ్మణ్యం

ఒప్రేమా ఓప్రేమా , గానం.శంకర్ మహదేవన్

ఓ ఫ్రెండ్ , గానం: కార్తీక్ రాజా , టీప్పు

కోపంగా చూస్తే , గానం.రాజేష్ , రవివర్మ , గంగాధర్, సందీప్ , ఉష

అందమే ఆనందం , గానం.కార్తీక్ , గోపికా పూర్ణిమ

చిన్న నవ్వుతో, గానం: హరిహరన్ .

## సాంకేతికవర్గం
* దర్శకత్వం: ఇవివి సత్యనారాయణ
* నిర్మాత: అంబికా కృష్ణ
* చిత్రానువాదం: ఇవివి సత్యనారాయణ, జనార్ధన మహర్షి
* కథ: అమీర్ సుల్తాన్
* సంగీతం: యువన్ శంకర్ రాజా
* ఛాయాగ్రహణం: వి. శ్రీనివాసరెడ్డి
* కూర్పు: వి. నాగిరెడ్డి
* నిర్మాణ సంస్థ: అంబికా ఆర్ట్ ప్రొడక్షన్

## మూలాలు

వర్గం:ఇ.వి.వి.సత్యనారాయణ దర్శకత్వం వహించిన సినిమాలు
వర్గం:శివాజీ నటించిన సినిమాలు
వర్గం:భూమిక నటించిన సినిమాలు
వర్గం:బ్రహ్మానందం నటించిన సినిమాలు
వర్గం:కృష్ణ భగవాన్ నటించిన సినిమాలు
వర్గం:ఆలీ నటించిన సినిమాలు
వర్గం:చంద్రమోహన్ నటించిన సినిమాలు
వర్గం:చలపతి రావు నటించిన సినిమాలు
వర్గం:మల్లికార్జునరావు నటించిన సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:ఎల్. బి. శ్రీరాం నటించిన సినిమాలు
వర్గం:గిరిబాబు నటించిన సినిమాలు
వర్గం:ఆహుతి ప్రసాద్ నటించిన సినిమాలు
వర్గం:2003 తెలుగు సినిమాలు
టంగుటూరి ఆదిశేషయ్య

**టంగుటూరి ఆదిశేషయ్య** అంతగా ప్రాచుర్యం పొందని భక్తకవి.
## విశేషాలు
వీరు 1880వ సంవత్సరంలో ప్రకాశం జిల్లా, వల్లూరు గ్రామంలో జన్మించారు. వీరు ప్రముఖ స్వాతంత్ర్యసమరయోధుడు టంగుటూరి ప్రకాశం పంతులుకు దాయాది. వీరు తన 16వ యేటనే ఉపాధ్యాయవృత్తిని చేపట్టి తన స్వగ్రామంలోనే ప్రాథమిక పాఠశాలను స్థాపించి ఎందరినో ప్రముఖులుగా తీర్చిదిద్దినారు. స్వాంతంత్ర్య సమరయోధుడు పెద్దిభొట్ల రామచంద్రరావు, ప్రముఖ హిందీ కవి వారణాశి రామమూర్తి, ప్రముఖ పత్రికా రచయిత టంగుటూరి సూర్యనారాయణ మొదలైనవారు వీరి శిష్యులు. వీరు పాఠశాలతోపాటు తన గ్రామంలో బ్రాంచి పోస్టాఫీసు, సహకార సంఘం స్థాపించి, నిర్వహించి ప్రజాసేవ చేశారు.వీరు పేదవిద్యార్థులకు ఎందరికో అన్నవస్త్రాలు అందజేసి, విద్యాదానం చేశారు.

## రచనలు
వీరు తన విద్యార్థుల కొరకు ఎన్నో నాటికలు రచించి వాటిని తన విద్యార్థులచే ప్రదర్శింపజేశారు. హరికథలను, నాటకాలను, వేదాంత గ్రంథాలను రచించాడు. వీరు వ్రాసిన అనేక గ్రంథాలు అముద్రితాలు, అలభ్యాలు.

వీరి రచనలలో కొన్ని:
# అంబరీష (నాటిక)
# యాగ రక్షణ (నాటిక)
# ఏకలవ్య (నాటిక)
# సీతాకల్యాణం (నాటకం)
# ధృవవిజయం (నాటకం)
# తులసీదాస చరిత్రము (హరికథ)
# చంద్రహాస (హరికథ)
# శ్రీరామ జననం (హరికథ)
# సీతారామ కల్యాణం (హరికథ)
# జానకీ రఘునాయక వర్ణనము (వచన గ్రంథం)
# ముకుందమాల (స్తోత్రము)
# శ్రీరామ కృపా పయోనిధీ! (స్తోత్రము)
# ప్రశ్నోత్తర రత్నావళి (వేదాంతం) మొదలైనవి

## మరణం
వీరు తన స్వగ్రామంలో తన 77వయేట 1957 ఫిబ్రవరిలో మరణించారు.

## మూలాలు

వర్గం:1880 జననాలు
వర్గం:తెలుగు కవులు
వర్గం:తెలుగు నాటక రచయితలు
వర్గం:ఆదర్శ ఉపాధ్యాయులు
వర్గం:1957 మరణాలు
వర్గం:ప్రకాశం జిల్లా కవులు
వర్గం:ప్రకాశం జిల్లా ఉపాధ్యాయులు
డాక్టర్ చక్రవర్తి (2017 సినిమా)

శేఖర్_సూరి దర్శకత్వం వహించిన థ్రిల్లర్ చిత్రం డాక్టర్ చక్రవర్తి.ఎ వెంకటేష్, శేఖర్ సూరి, బి.రత్ రనమాలరెడ్డి ఈ చిత్రన్ని నిర్మించారు.ఈ సినిమాకి విజయ్ కురాకుల సంగీతం అందించారు. 
రిచర్డ్ రిషి, సోనియా మన్ ప్రధాన పాత్రలలో నటించారు.
## కథ
సమాజంలో మంచి పేరున్న డా. చక్రవర్తి.అతనికి ఒక బార్య,కూతురు,కొడుకు ఉంటారు.కూతురు పేరు సోనియా.ఆమె రిషి ఒకరినొకరు ప్రెమించుకొంటారు. డా. చక్రవర్తి ఒక గ్యాంగ్ స్టర్ దగ్గర పెద్ద మొత్తంలో అప్పు చేస్తాడు. కానీ దాన్ని తీర్చలేకపోవడంతో ఆ గ్యాంగ్ స్టర్ చక్రవర్తిని, అతని కుటుంబాన్ని చంపుతానని బెదిరిస్తాడు. ఆ వార్త కాస్త బయటికి పొక్కడంతో పరువు పోయిన చక్రవర్తి ప్రాణ భయంతో తన కుటుంబంతో కలసి ఆత్మహత్య చసుకొవలని నిర్నయించుకుంటాడు.తన భర్య,కొడుకు,కూతురు(సోనియా మన్)తో కలసి ఫార్ంహౌస్కి వెళ్తాడు.కొన్ని రొజులు అక్కడ సంతొషంగా గడిపి అందరు ఆత్మహత్య చెసుకొవటానికి నిర్ణయించుకుంటారు.

అక్కడ కొన్ని రొజులు సంతొషంగా గడిపిన సోనియా వారు ఆత్మహత్య చెసుకొనే సమయనికి ఆమె ఆత్మహత్యకు నిరాకరిస్తుంది.అందుకని మిగతా ముగ్గురు ఆమెను చంపాలని చూస్తారు.రిషి వచ్చి తనని కాపాడుతాడు.రిషితో జరిగిన పొరపాటున చక్రవర్తి కొడుకు మెడమేద నుండి పడి చనిపొతాడు.సోనియా రిషి గదిలొ దాక్కుని ఉంటారు.కొపంతో చక్రవర్తి  సొనియా బయటకు రకపొతే తన విడియోను యొటుబ్లొ పెడతానని బెదిరిస్తాడు. రిషి ఆ విడియొ గురించి అదగగా సోనియా డా. చక్రవర్తి గురించి నిజం చెబుతుంది.అతను తన, తమ్ముడికి సవతి తండ్రని.అతను తనని హింసించి మానభంగం  చెశాడని.తనకి మత్తుమందు ఇచ్చి చలా సార్లు ఆమెను మానభంగం చేశాడని , అది విడియో తిసి అమెను బెదిరించెవాడని ఆమె చెప్తుంది. రిషి ఆ విడియొని పొలిసులకు పంపిస్తాడు.చక్రవర్తి తన భార్యను చంపి,రిషి, సొనియాలని గాయపరుస్తాడు.పొలిసులు వచ్చి అతనిని అరెస్ట్ చెసే సమయంలో సొనియా తుపాకితో చక్రవర్తిని చంపుతుంది.ఆమె అత్మరక్షనకొసం  చక్రవర్తిని చంపిందని పొలిసులు చెప్పటంతో ఆమెకు ఏ శిక్ష పడదు. సోనియా రిషి కలసి సంతొషంగా ఉందటంతో కథ ముగుస్తుంది.

## తారాగణం
* డా. చక్రవర్తిగా గిరీష్ సహదేవ్ 
* రిచర్డ్ రిషి
* సోనియాగా సోనియా మన్
* లీనా అభిలాష్ కుమార్ 

## సాంకేతిక వర్గం

* దర్శకుడు: శేఖర్- సూరి 
* సంగీతం: విజయ్ కురాకుల 
* నిర్మాతలు: ఎ.వెంకటేష్, శేఖర్, సూరి, బి.రత్నమాల రెడ్డి 

## మూలాలు
శిల్పా ఆనంద్

**శిల్పా ఆనంద్** (ప్రస్తుతం ఓహన్న శివానంద్) ఒక భారతీయ మోడల్, టెలివిజన్, చలనచిత్ర నటి.  ఆమె "దిల్ మిల్ గయీ" చిత్రంలో డా. రిద్ధిమా గుప్తా , డా. శిల్పా మల్హోత్రా  పాత్రలలో నటించారు. 

## వ్యక్తిగత జీవితం
ఆమె డిసెంబరు 10, 1982 న దక్షిణాఫ్రికా లోని హిందూ కుటుంబంలో జన్మించారు. అక్కడే విద్యాభ్యాసం పూర్తిచేసారు. తరువాత భారతదేశానికి వచ్చారు. ఆమె అసలు పేరు ఒహన్నా శివానంద్. 2015లో ఆమె తన పేరును శిల్పా గా మార్చుకున్నారు. ఆమె కర్ణాటక నటి అయిన సాక్షి శివానంద్ కు చెల్లెలు. 

## సినిమాలు
* విష్ణు (2003) - తెలుగులో తొలి సినిమా

## మూలాలు

వర్గం:తెలుగు సినిమా నటీమణులు
వర్గం:1982 జననాలు
దొంగరాముడు అండ్ పార్టీ

**దొంగరాముడు అండ్ పార్టీ** 2003, జూన్ 26న విడుదలైన తెలుగు చలనచిత్రం. వంశీ దర్శకత్వం వహించిన ఈ చిత్రంలో శ్రీకాంత్, లయ, భువనేశ్వరి, జయప్రకాష్ రెడ్డి, కోట శ్రీనివాసరావు, తనికెళ్ళ భరణి, కృష్ణ భగవాన్ ముఖ్యపాత్రలలో నటించగా, చక్రి సంగీతం అందించారు.

## నటవర్గం
* శ్రీకాంత్
* లయ
* భువనేశ్వరి
* సుహాసిని
* జయప్రకాష్ రెడ్డి
* సూర్య
* కోట శ్రీనివాసరావు
* రాళ్లపల్లి
* తనికెళ్ళ భరణి
* కృష్ణ భగవాన్
* మల్లికార్జునరావు
* జీవా
* మెల్కోటే
* బెంగుళూరు పద్మ

## పాటల జాబితా
సిరి సిరి మల్లేన , గానం .ఎస్ పి బాలసుబ్రహ్మణ్యం, సుజాత

ప్రేమే పంచమి వెన్నెల, గానం.ఎస్ పి బాలసుబ్రహ్మణ్యం, సుజాత

చలిరాతిరి వస్తావని , గానం: శ్రీనివాస్, సుజాత

ఏదో ఏదో తియ్యని దాహం , గానం: ఎస్ పి బాలసుబ్రహ్మణ్యం, సుజాత

కళ్ళలోనే నువ్వు , గానం .ఎస్ పి బాలసుబ్రహ్మణ్యం, సుజాత

వన్నెలున్న నారీ, గానం.ఎస్ పి బాలసుబ్రహ్మణ్యం, సుజాత.

## సాంకేతికవర్గం
* దర్శకత్వం: వంశీ
* నిర్మాత: ఎం.ఎల్. కుమార్ చౌదరీ
* చిత్రానువాదం: వంశీ
* కథ: వంశీ (కథ), శంకరమంచి పార్థసారధి (మాటలు)
* సంగీతం: చక్రి
* పాటలు: పెద్దాడ మూర్తి, శ్రీ సాయి హర్ష, బొమ్మకంటి, తనికెళ్ల శంకర్
* ఛాయాగ్రహణం: లోకి
* నిర్మాణ సంస్థ: కీర్తి క్రియేషన్స్

## మూలాలు

## ఇతర లంకెలు
* 

వర్గం:వంశీ దర్శకత్వం వహించిన సినిమాలు
వర్గం:చక్రి సంగీతం అందించిన సినిమాలు
వర్గం:శ్రీకాంత్ నటించిన సినిమాలు
వర్గం:లయ నటించిన సినిమాలు
వర్గం:జయప్రకాశ్ రెడ్డి నటించిన సినిమాలు
వర్గం:కోట శ్రీనివాసరావు నటించిన సినిమాలు
వర్గం:2003 తెలుగు సినిమాలు
భారతదేశ నౌకాదళ దినోత్సవం

భారత దేశములో నౌకాదళ దినోత్సవం (అంగ్లం: **Navy Day**) ప్రతి సంవత్సరం డిసెంబరు 4 వ తేదీన జరుపుతారు.  దేశానికి నౌకా దళాల విజయాలు, దేశ రక్షణలో వారి పాత్రను గుర్తుచేసుకొవటానికి జరుపుకుంటారు. భారతదేశ నావికా దళం భారత సైనిక దళాల యొక్క సముద్ర విభాగం, భారతదేశ రాష్ట్రపతి నౌకాదళానికి సర్వ సైన్యాధ్యక్షుడు. 17 వ శతాబ్దపు మరాఠా చక్రవర్తి, ఛత్రపతి శివాజీ భోంస్లే "భారత నావికా పితామహుడి"గా భావిస్తారు.

భారత నావికాదళం దేశం యొక్క సముద్ర సరిహద్దులను భద్రపరచుటలో, ఓడరేవు సందర్శనల ద్వారా, భారతదేశం అంతర్జాతీయ సంబంధాలను విస్తరించుటంలో ముఖ్యమైన పాత్ర పోషిస్తుంది. ఉమ్మడి వ్యాయామాలు, మానవతావాద మిషన్లు, విపత్తు ఉపశమనం మొదలైనవి వారి కర్తవ్యాలు. ఆధునిక భారతీయ నౌకాదళం హిందూ మహాసముద్ర ప్రాంతంలో తన స్థానాన్ని మెరుగుపరిచేందుకు వేగవంతమైన పునర్నిర్మాణంలో భాగంగా ఉంది. ఈ నివేదిక ప్రకారం 58,000 మంది సిబ్బంది, విమాన వాహక నౌక, పెద్ద రవాణా ఓడ, 15 యుద్ధ నౌకలు, 8 గైడెడ్ మిస్సైల్ డిస్ట్రాయర్లు, 24 కొర్వెట్టెలు, 13 సంప్రదాయ జలాంతర్గాములు, 1 అణు దాడి జలాంతర్గామి, 30 పెట్రోల్ ఓడలు, వివిధ సహాయక నౌకలు మొదలైనవి భారత నావికాదళంలో భాగం.

## నేపథ్యం
1971 డిసెంబరు 4 భారత నేవీ అతిపెద్ద పాకిస్తానీ నౌకాశ్రయం కరాచి పోర్టుపై మెరుపుదాడి చేసిమూడు ఓడలను ముంచి వేసింది. 1971ఇండో-పాక్ యుద్ధం రాత్రి సమయంలో భారత్ చేసిన ఆ దాడిని ఆపరేషన్ ట్రైడెంట్ అని అంటారు. దాని జ్ఞాపకార్ధంగా భారతదేశంలో నేవీ డే జరుపుకుంటారు. ఈ సందర్భంగా విశాఖ సాగరతీరంలో తూర్పు నౌకాదళం పలు సాహస విన్యాసాలను నిర్వహిస్తుంది.

## చిత్ర మాలిక

దస్త్రం:Beating Retreat and Tattoo ceremony at Gateway of India, 2018 (9).jpg|2018లో గేట్‌వే ఆఫ్ ఇండియా వద్ద బీటింగ్ రిట్రీట్, టాటూ వేడుక
దస్త్రం:Indian Navy personnel rappelling down the Gateway of India.jpg|భారత నౌకాదళ సిబ్బంది గేట్‌వే ఆఫ్ ఇండియాపైకి దూసుకుపోతున్న దృశ్యం
దస్త్రం:‘Op demo’ by the Indian Navy helicopters, MARCOS and Fast Interceptor Crafts at sea.jpg|Op Demo: ఇండియన్ నేవీ హెలికాప్టర్స్, సముద్రంలో MARCOS, ఫాస్ట్ ఇంటర్‌సెప్టర్ క్రాఫ్ట్స్ 
దస్త్రం:Fire works and ships in background on Navy Day 2014 (2).JPG|2014లో నేవీ డే నేపథ్యంలో ఫైర్ వర్క్స్, షిప్‌లు
దస్త్రం:People visiting INS Tarkash and INS Delhi as a part of Navy Day 2015 celebrations (01).jpg|2015లో నేవీ డే వేడుకల్లో భాగంగా INS తార్కాష్, INS ఢిల్లీ ని సందర్శించే వ్యక్తులు


## ఇవి కూడా చూడండి

* జాతీయ దినోత్సవాల జాబితా

## మూలాలు

వర్గం:దినోత్సవాలు
రామకృష్ణ బీచ్

**రామకృష్ణ బీచ్** (రామకృష్ణ మిషన్ బీచ్) ఆంధ్రప్రదేశ్లోని  విశాఖపట్నంలో  గల ప్రసిద్ధ బీచ్ (సముద్రతీరం). ఇక్కడగల రామకృష్ణ మఠం నుండి బీచ్ కు ఈ పేరు వచ్చింది. ఈ బీచ్ ప్రధమంగా ఐ.ఎన్.యస్. కుర్సురా ఎస్ 20 జలాంతర్గామి మ్యూజియంకు ప్రసిద్ది చెందింది, ఇది కాల్వరి తరగతి జలాంతర్గామి. ఇక్కడ కాళి దేవాలయం ఉంది. 
thumb|రామకృష్ణ మఠం, విశాఖపట్నం

## వివరణ
వైజాగ్ లో రామకృష్ణ బీచ్ లేదా ఆర్.కె. బీచ్ సాధారణంగా పిలువబడే వైజాగ్ లో ప్రసిద్ధి చెందిన బీచ్ లు, పర్యాటక ఆకర్షణలలో ఒకటి. సముద్రతీరంలో, స్విమ్మింగ్, సన్ బాత్, బీచ్ వాలీబాల్ ప్రముఖ కార్యకలాపాలు. ఆక్వేరియం, కాళి ఆలయం, విశాఖ మ్యూజియం, సీఫుడ్ రెస్టారెంట్లు రోడ్డుపక్కన ఉన్న రెస్టారెంటులు ఇతర ఆకర్షణలు. 
thumb|రామకృష్ణ మఠం ప్రాంగణంలో శ్రీ వివేకానంద స్వామి వారి విగ్రహం
ఐఎన్ఎస్ కుర్సురా జలాంతర్గామి మ్యూజియం, ఇది ప్రజావీక్షణ  కోసం భద్రపరిచారు. ఐఎన్ఎస్ కుర్సురా జలాంతర్గామి మ్యూజియానికి పోటిగా తెరవబడిన 
thumb|రామకృష్ణ మిషన్ ఆశ్రమ గ్రంథాలయం
విమానం మ్యూజియం టియు -142.బీచ్ అధిక వినోదభరితమైన ప్రదేశం చేయడానికి నగర పరిపాలన అదనపు శ్రద్ధ తీసుకుంది. వి.కె.బీచ్ సంయుక్తంగా **మహా విశాఖ నగర పాలక సంస్థ** (జి.వి.ఎం.సి), విశాఖపట్నం అర్బన్ డెవలప్మెంట్ అథారిటీ (వుడా).

## లొకేషన్
రాక్ బీచ్.

## చిత్రాలు

దస్త్రం:Sunrise over Bay of Bengal at RK Beach 01.jpg|సూర్యోదయ సమయంలో ఆర్కే బీచ్
దస్త్రం:INS Kursura (S20).jpg|ఐఎనఎస్ కుర్సుర జలాంతర్గామి మ్యూజియం
దస్త్రం:An afternoon view of RK Beach in Visakhapatnam.JPG|ఆర్.కె. బీచ్. మధ్యాహ్న దృశ్యం
దస్త్రం:RK Beach at Sunset time 02.JPG|సూర్యాస్తమయ సమయంలో ఆర్కె బీచ్
దస్త్రం:View of Sea at RK beach.jpg|వర్షాకాలంలో ఆర్.కె. బీచ్ వద్ద సముద్ర దృశ్యం
దస్త్రం:RK beach.jpg|ఆర్.కె. బీచ్ వీక్షణ
దస్త్రం:RK beach road in Visakhapatnam.JPG|వైజాగ్ లో ఆర్.కె. బీచ్ రహదారి
దస్త్రం:RK beach view at noon time 03.jpg|మధ్యాహ్నం సమయంలో ఆర్.కె. బీచ్ వీక్షణ
దస్త్రం:View of 1971 war memorial at RK Beach.jpg|బీచ్ రోడ్ వద్ద వార్ మెమోరియల్ విక్టరీ ఎట్ సీ - 1971
దస్త్రం:Rajiv Smriti bhavan in Visakhapatnam 01.jpg|బీచ్ రోడ్ వద్ద రాజీవ్ స్మృతి భవన్

## మూలాలు


## వెలుపలి లంకెలు

వర్గం:విశాఖపట్నం లోని పర్యాటక ప్రదేశాలు
వర్గం:విశాఖపట్నం పరిసర ప్రాంతాలు
వర్గం:సముద్రతీరాలు
అలా ఎలా?

**అలా ఎలా?** 2014, నవంబర్ 28న విడుదలైన కామెడీ సినిమా. ఈ చిత్రం ద్వారా హెబ్బా పటేల్ తెలుగు చలనచిత్ర రంగానికి పరిచయం అయ్యింది.
## నటీనటులు
* రాహుల్ రవీంద్రన్
* వెన్నెల కిశోర్
* హెబ్బా పటేల్
* షాని
* ఖుషీ
* భానుశ్రీ మెహ్రా
* రవి వర్మ
* కొండవలస
* కృష్ణ భగవాన్

## కథ
రెండు కోట్లు కట్నం వస్తుందని తనకి అస్సలు తెలియని దివ్య (ఖుషి) అనే పల్లెటూరి అమ్మాయిని చేసుకోవడానికి సిద్ధపడిపోతాడు కార్తీక్‌ (రాహుల్‌). అయితే పెళ్లికి ముందు ఆమె ఎవరనేది అస్సలు తెలీకపోవడం కంటే తనని పరిచయం చేసుకుని, ప్రేమించి... పెళ్లిలో సర్‌ప్రైజ్‌ ఇస్తే బాగుంటుందని తన స్నేహితులు (వెన్నెల కిషోర్‌, షాని) ఇద్దరితో కలిసి ఆమె ఊరికి వెళతాడు. అక్కడ దివ్య స్నేహితురాలు శృతి (హెబ్బా పటేల్‌) సాయం తీసుకుని దివ్యకి దగ్గర కావాలనుకుంటాడు.

## పాటలు
ఈ సినిమాలో మొత్తం 6 పాటలున్నాయి. వీటికి భీమ్స్ సెసిరోలియో సంగీతం సమకూర్చాడు. వీటీని సిరివెన్నెల సీతారామశాస్త్రి, వనమాలి, భీమ్స్ సెసిరోలియో రచించారు. 

## పురస్కారాలు

## మూలాలు

## బయటి లింకులు
* 

వర్గం:హాస్య భరితమైన సినిమాలు
గణేశన్ వెంకటరామన్

**గణేశన్ వెంకటరామన్** భారతీయ భౌతిక శాస్త్రవేత్త, రచయిత. శ్రీ సత్యసాయి విశ్వవిద్యాలయానికి పూర్వపు వైస్ ఛాన్సలర్. ఆయన ఇండియన్ నేషనల్ సైన్స్ అకాడమీ  ఇండియన్ అకాడమీ ఆఫ్ సైన్సెస్ లకు ఫెలోషిప్‌కు ఎంపికయ్యాడు. ఆయన జవహర్లాల్ నెహ్రూ ఫెలోషిప్, సర్ సి.వి.రామన్ ప్రైజ్, ఇందిరాగాంధీ ప్రైజ్ లను అందుకున్నాడు. 1991లో భారత ప్రభుత్వం ఆయనకు పద్మశ్రీ ఇచ్చి గౌరవించింది.

## జీవిత విశేషాలు
వెంకటరామన్ అక్టోబరు 6, 1932 న ఆంధ్ర ప్రదేశ్ రాష్ట్రం  అనంతపురం జిల్లాలో జన్మిచాడు. పోస్టు గ్రాడ్యుయేషన్ చేసిన తరువాత ఆయన భాభా అణు పరిశోధనా కేంద్రం (BARC) లో చేరాడు. కల్పాక్కం లోని ఇందిరాగాంధీ సెంటర్ ఫర్ అటామిక్ రీసెర్చ్ లో పనిచేసాడు. అక్కడ ఆయన ఫిజిక్స్, ఎలక్ట్రానిక్స్, ఇనుస్ట్రమెంటేషన్ గ్రూపుకు డైరక్టరుగా ఉన్నాడు.  "కండెన్సేషన్ మేటర్ ఫిజిక్స్" పై పరిశోధనలు చేసి, 1966లో ముంబై విశ్వవిద్యాలయం నుండి పి.హెచ్.డి అందుకున్నాడు. తరువాత ఆయన డిఫెన్స్ రిసెర్చ్ అండ్ డెవలప్‌మెంటు ఆర్గనైజెషన్ (డి.ఆర్.డి.ఒ) యొక్క అడ్వాన్స్‌డ్ న్యూమెరికల్ రీసెర్చ్ అండ్ అనాలసిస్ గ్రూపుకు డైరక్టరుగా నియమితు డైనాడు. ప్రభుత్వ ఉద్యోగంలో పదవీవిరమణ చేసిన తదుపరి ఆయన శ్రీ సత్యసాయి విశ్వవిద్యాలయంలో ఉప కులపతిగా తన సేవల నందించాడు.

వెంకటరామన్ డి.ఆర్.డి.ఓ లో ప్రొఫెసర్ గా ఉన్న కాలంలో ఆయన అనేక పరిశోధనలు చేసాడు. వాటిలో న్యూట్రాన్ల పరిక్షేపణ, లాటిస్ డైనమిక్స్, పదార్థ యాంత్రిక ధర్మాలు, స్పటిక రహిత స్థితి వంటివి ముఖ్యమైనవి. ఆయన పరిశోధనలు అతి పెద్ద స్థాయిలో ఉన్న తార్కిక వలయాలు, సాంకేతిక బదిలీ వంటి అంశాలలో ఉపయోగపడ్డాయి.

డైనమిక్స్ ఆఫ్ పెర్‌ఫెక్ట్ క్రిస్టల్స్, బియాండ్ ద క్రిస్టల్ స్టేట్ వంటి గ్రంథాలతో పాటు అనేక పుస్తకాలు ప్రచురించాడు. అవి: జర్నీ ఇన్‌టు లైన్(సి.వి.రామన్ యొక్క జీవిత చరిత్ర), ఎ హాట్ స్టోరీ, భాబా అండ్ హిజ్ మాగ్నటిక్ ఆబ్‌సెషన్స్  సాహా అండ్ హిస్ ఫార్ములా. భౌతికశాస్త్ర పత్రిక  "ప్రమాణ" కు సంపాదకవర్గ సభ్యునిగా కూడా పనిచేసాడు.  అనేక కీలక అంశాలను ఉపన్యాసాల రూపంలో తెలియజేసాడు.

1974లో ఇండియన్ అకాడమీ ఆఫ్ సైన్సెస్ ఫెలోగా ఎంపిక చేసింది.  ఆయనకు జవహర్ లాల్ నెహ్రూ ఫెలోషిప్  (1984–86), మెటీరియల్స్ రీసెర్చ్ సొసైటీ ఆఫ్ ఇండియా ఫెలోషిప్  లు లభించాయి. భారత ప్రభుత్వం ఆయనకు 1991లో భారత నాల్గవ అత్యున్నత పురస్కారమైన పద్మశ్రీ ఇచ్చి గౌరవించింది.  అదే సంవత్సరం ఆయనకు యూనివర్శిటీ గ్రాంట్స్ కమీషన్ నుండి సి.వి.రామన్ పురస్కారం లభించింది. శాస్త్ర విజ్ఞానాన్ని విస్తృత పరుస్తున్నందుకు గాను 1994 లో ఇండియన్ నేషనల్ సైన్స్ అకాడమీ ఇందిరాగాంధీ ప్రైజ్ యిచ్చి సత్కరించింది.

## మూలాలు

## ఎంపిక చేసిన గ్రంథములు
* 
* 
* 
* 
* 
* 
* 
* 
* 
* 
* 

వర్గం:పద్మశ్రీ పురస్కారం పొందిన ఆంధ్రప్రదేశ్ వ్యక్తులు
వర్గం:1932 జననాలు
వర్గం:సైన్సు రచయితలు
వర్గం:జీవిస్తున్న ప్రజలు
వర్గం:భారతీయ భౌతిక శాస్త్రవేత్తలు
వర్గం:అనంతపురం జిల్లా శాస్త్రవేత్తలు
వర్గం:అనంతపురం జిల్లా రచయితలు
వర్గం:ముంబై విశ్వవిద్యాలయం పూర్వవిద్యార్థులు
తాడ్‌బండ్ ఆంజనేయస్వామి ఆలయం

**తాడ్‌బండ్ ఆంజనేయస్వామి ఆలయం** తెలంగాణ రాష్ట్రంలోని సికింద్రాబాదులో ఉన్న దేవాలయం. ఇక్కడి ఆంజనేయస్వామి స్వయంభువుడని ప్రతీతి. మొగలులు - రాజపుత్రులు - కుతుబ్ షాహీలు మొదలైనవారు ఈ ఆలయాన్ని అభివృద్ధి చేశారు.

## ఆలయ చరిత్ర
త్రేతాయుగంలో జాబాలి మహర్షి తపస్సుకు మెచ్చిన ఆంజనేయుడు ఇక్కడ స్వయంభువుగా ఆవిర్భవించినట్టు చెబుతారు. 19 శతాబ్దం తొలినాళ్లలో ఓ భక్తుడికి ఆంజనేయుడు కలలో కనిపించి తన జాడను తెలియజేయడంతో, అప్పుడా భక్తుడు ఈ ప్రాంతవాసుల సహాయసహకారాలతో, నూతన ఆలయంలో స్వామికి పునఃప్రతిష్ఠ జరిపాడు. ఆనాటి నుంచి స్వామికి నిత్యపూజలు జరుగుతూ వస్తున్నాయి.

## పూజలు
ప్రతి మంగళ - శని వారాల్లో అనేకమంది భక్తులు స్వామి దర్శనానికి వస్తారు. ఇక్కడ హనుమజ్జయంతి, శ్రీరామనవమి ఉత్సవాలు జరుగుతాయి.

## మూలాలు

వర్గం:హైదరాబాదు జిల్లా
వర్గం:తెలంగాణ పుణ్యక్షేత్రాలు
వర్గం:తెలంగాణ పర్యాటక ప్రదేశాలు
కలిదిండి బి.ఆర్. వర్మ

**కలిదిండి బి.ఆర్.వర్మ** (జననం జూన్ 1, 1950) భారతీయ భౌతికశాస్త్రవేత్త. ఆయన ఆంధ్ర ప్రదేశ్ రాష్ట్రానికి చెందినవాడు. ఆయన 1981లో చెన్నైలోని మద్రాసు విశ్వవిద్యాలయం నుండి భౌతికశాస్త్రంలో పి.హెచ్.డి పొందాడు. ఆయన అమెరికా సంయుక్త రాష్ట్రాలలొని స్ట్రాత్‌క్లైడ్ విశ్వవిద్యాలయం నుండి ప్యూర్ అండ్ అప్లైడ్ కెమిస్ట్రీలో పోస్టు డాక్టరల్ పరిశోధకునిగా ఉన్నాడు. ఆ తర్వాత ఇండియన్ ఇనిస్టిట్యూట్ ఆఫ్ సైన్స్ లో చేరాడు.  అచట మెటీరియల్స్ రిసెర్చ్ సెంటర్ కు ప్రొఫెసరుగా పనిచేసాడు. ప్రస్తుతం ఆయన శ్రీ సత్యసాయి ఇనిస్టిట్యూట్ ఆప్ హయ్యర్ లెర్నింగ్  కు ఉప కులపతి గా ఉన్నాడు.

ఆయన పరిశోధనలలో ముఖ్యంగా డైఎలక్ట్రిక్స్, ఫెర్రో ఎలక్ట్రిక్స్, నాన్-లీనియర్ ఆప్టిక్స్ వంటివి ముఖ్యమైనవి. ఆయన సిరామిక్స్, గ్లాస్ నానో క్రిస్టల్ కంపోసిట్స్, సింగిల్ క్రిస్టల్స్ మొదలగువటిపై కూడా దృష్టి పెట్టాడు. అయన అంతర్జాతీయ జర్నల్స్ లో సుమారు 200 పరిశోధనా పత్రాలను ప్రచురించారు.

## మూలాలు

వర్గం:1950 జననాలు
వర్గం:జీవిస్తున్న ప్రజలు
వర్గం:భారతీయ భౌతిక శాస్త్రవేత్తలు
వర్గం:జన్మస్థలం తెలియని వ్యక్తులు
విక్రమ్ కుమార్

**విక్రమ్ కుమార్** ఒక సినీ దర్శకుడు, రచయిత. తమిళ, తెలుగు, హిందీ సినిమాలకు దర్శకత్వం వహించాడు. తెలుగులో విక్రమ్ కుమార్ దర్శకత్వం వహించి అక్కినేని కుటుంబమంతా కలిసి నటించిన మనం సినిమా మంచి ప్రజాదరణ పొందింది. నితిన్ ప్రధాన పాత్రలో వచ్చిన ఇష్క్ సినిమాకు దర్శకత్వం వహించాడు.

## వ్యక్తిగత జీవితం
విక్రమ్ కుమార్ స్వస్థలం కేరళ లోని త్రిసూర్. తమిళనాడులో పెరిగాడు. అక్కడే చదువుకున్నాడు. తండ్రి విజయ్ కుమార్. ఆయన ఉగాండా లో తేయాకు తోటల కంపెనీకి అధ్యక్షుడు. ఆ దేశంలో సరైన విద్యా సౌకర్యాలు లేవని భావించి విక్రం ను ఊటీలోని రెసిడెన్షియల్ పాఠశాలలో చేర్పించాడు. తర్వాత చెన్నై లో బ్యాచిలర్స్ డిగ్రీ చేశాడు. చదువుకునేటప్పుడే సాంస్కృతిక కార్యక్రమాల్లో చురుగ్గా పాల్గొనేవాడు.

## మూలాలు

వర్గం:తెలుగు సినిమా దర్శకులు
వర్గం:తమిళ సినిమా దర్శకులు
విశాఖపట్నం నగరాభివృద్ధి సంస్థ

విశాఖపట్నం నగరాభివృద్ధి సంస్థ లేదా విశాఖపట్నం అర్బన్ డెవలప్మెంట్ అథారిటీ(వుడా) ఆంధ్ర ప్రదేశ్లోని  విశాఖపట్టణ ప్రణాళిక సంస్థ . ఇది ప్రస్తుతం ఉన్న విశాఖపట్నం నగరాభివౄద్ది సంస్థని విస్తరించడం ద్వారా 1978 లో ఏర్పడింది.ఇది ప్రస్తుతం మహా విశాఖ నగర పాలక సంస్థ, దాని శివారు ప్రాంతాల విస్తీర్ణం కలిగి ఉంది.

thumb|వి.న.సం కార్యాలయ చిత్రం|260x260px

## అధికార పరిధి
విశాఖపట్నం మహానగర ప్రాంతం , విశాఖపట్నం, శ్రీకాకుళం,  విజయనగరం జిల్లాలు విశాఖపట్నం నగరాభివౄద్ది సంస్థ అధికార పరిధిలోకి వస్తాయి. ఇది 5,573 చదరపు కిలొమీటర్లు (2,152 చ.మైళ్ళు) విస్తీర్ణంలో వ్యాపించి ఉంది, 53.4 లక్షల జనాభా కలిగి ఉంది. అనకాపల్లి, భీమునిపట్నాం   మహా విశాఖ నగర పాలక సంస్థలో విలీనం అయ్యాయి..

క్రింద పట్టిక  విశాఖపట్నం నగరాభివృద్ధి సంస్థ ప్రాంతాల వివరాలు తెలుపుతుంది.

## మాజీ చైర్మన్లు

* డి.వి. సుబ్బారావు


## వెలుపలి లంకెలు
వర్గం:విశాఖపట్నం జిల్లా
వర్గం:ఆంధ్రప్రదేశ్ పట్టణాభివృద్ధి సంస్థలు
వుడా పార్క్

**వుడా పార్క్**, (అధికారికంగా తారక రామాసాగర తీర ఆరామం) భారతదేశంలోని  ఆంధ్రప్రదేశ్, విశాఖపట్నంలోని రామకృష్ణ  బీచ్ వద్ద ఉన్న ఒక పట్టణ ఉద్యానవనం.ఈ ఉద్యానవనానికి ఆంధ్రప్రదేశ్ రాష్ట్రానికి ముఖ్యమంత్రి పనిచేసిన ఎన్.టి. రామారావు పేరు పెట్టబడింది.ఇది విశాఖపట్నం నగరాభివృద్ధి సంస్థ (వుడా) నిర్వహిస్తుంది.

## స్కేటింగ్ రింక్
పార్క్ ముఖ్యాంశాలలో స్కేటింగ్ రింక్ ఒకటి.

## హెలీ టూరిజం
ఈ ఉద్యానవనంలో ఆంధ్రప్రదేశ్ ముఖ్యమంత్రి హెలి టూరిజం ప్రారంభించారు.
## మూలాలు


## వెలుపలి లంకెలు
వర్గం:విశాఖపట్నం జిల్లా పర్యాటక ప్రదేశాలు
వర్గం:విశాఖపట్నం లోని పర్యాటక ప్రదేశాలు
భారతదేశ సైనిక దినోత్సవం

**జాతీయ సైనిక దినోత్సవం** భారతదేశంలో ప్రతి సంవత్సరం జనవరి 15వ తేదీన జరుపుకుంటారు. 

## చరిత్ర
ఫెరల్ మార్షల్ కోడన్దేరా ఏం. కరియప్ప (అప్పటి లెఫ్టినెంట్ జనరల్) భారతదేశం యొక్క చివరి బ్రిటిష్ కమాండర్-ఇన్-చీఫ్ జనరల్ సర్ ఫ్రాన్సిస్ బుట్చార్ తరువాత భారత సైన్యం మొదటి  కమాండర్-ఇన్-చీఫ్ గా జనవరి 15, 1949న ఎన్నికైయ్యారు. జాతీయ రాజధాని న్యూఢిల్లీలో, అలాగే అన్ని ప్రధాన కార్యాలయాలలోనూ జాతీయ సైనిక దినోత్సవం జరుపుకుంటారు. 2017వ సంవత్సరం జనవరి 15న న్యూఢిల్లీలో 69వ భారత సైనిక దినోత్సవం భారతదేశం జరుపుకుంది. సైనిక దినోత్సవం దేశమును, దాని పౌరులను కాపాడటానికి వారి జీవితాలను త్యాగం చేసిన వీరులైన సైనికులను అభినందించటానికి ఒక రోజును సూచిస్తుంది. 

## మూలాలు

వర్గం:Indian Army
వర్గం:January observances
వర్గం:Annual events in India
వర్గం:Armed Forces days
కైలాసగిరి (విశాఖపట్నం)

**కైలాసగిరి** భారత దేశంలోని ఆంధ్ర ప్రదేశ్ రాష్ట్రంలోని విశాఖపట్నంలో ఉన్న ఒక కొండ పైన ఉన్న ఉద్యానవనం. ఈ పార్క్ విశాఖపట్నం నగరాభివృద్ధి సంస్థ చేత అభివృద్ధి చేయబడింది, ఇది 380 ఎకరాల (150 హెక్టార్లు) భూభాగం, ఉష్ణమండల చెట్లతో కప్పబడి ఉంటుంది. 360 అడుగుల (110 మీ) వద్ద ఉన్న కొండ, విశాఖపట్నం పట్టణాన్ని విస్తరిస్తుంది.
thumb|260x260px|కైలాసగిరి పార్కు నుంచి విశాఖపట్టణం దృశ్యం
2003 లో ఆంధ్ర ప్రదేశ్ ప్రభుత్వం కైలాసగిరిని "ఉత్తమ పర్యాటక ప్రదేశం"గా గుర్తించింది. సగటున, సుమారు మూడు లక్షల మంది భారతీయ, విదేశీ పర్యాటకులు ప్రతి సంవత్సరం ఈ ఉద్యానవనాన్ని సందర్శిస్తారు. వాతావరణాన్ని కాపాడటానికి, వుడా ఈ కొండను ప్లాస్టిక్ రహిత మండలంగా ప్రకటించింది. ఒక కేబుల్ కారులో కొండ పైభాగానికి చెరుకొవచ్చు, ఆంధ్రప్రదేశ్ లో ఇది మొదటిది.

## చిత్రాలు

దస్త్రం:Ropeway car at Kailasagiri.jpg|కైలాసగిరి వద్ద రోప్ వే కారు.
దస్త్రం:Floral clock at kailash giri.jpg|కైలాసగిరి వద్ద వృక్షజాలగడియారం.
దస్త్రం:Kailasagiri Namam display Visakhapatnam.jpg|కైలాసగిరి వద్ద నామాల ప్రదర్శన.
దస్త్రం:Telugu Museum Entrance on Kailasagiri.jpg|కైలాసగిరి వద్ద ఉన్న తెలుగు సంస్కృతిక నికేతనం .
దస్త్రం:Temple at Kailasgiri hill in Vizag.jpg|కైలాసగిరి వద్ద శివుని ఆలయం.


## ప్రస్తావనలు


వర్గం:విశాఖపట్నం జిల్లా పర్యాటక ప్రదేశాలు
తెలుగు సాంస్కృతిక నికేతనం

తెలుగు సాంస్కృతిక నికేతనం భారత దేశంలోని ఆంధ్ర ప్రదేశ్, విశాఖపట్నంలో ఉంది. దినినే ప్రపంచ తెలుగు మ్యూజియం అని కుడా అంటారు.

దీనిని 2015 సంవత్సరంలో  స్థాపించారు.

## లక్ష్యాలు
శాతవాహన వంశీయుల నుండి తెలుగు చరిత్ర, సంస్కృతిని విస్తరించుటే ఈ మ్యూజియం ప్రధాన లక్ష్యంతెలుగు సంస్కృతి, కళలు, జానపద కళలు, గొప్ప కవులు, భాష, సాహిత్యం, తెలుగు సమాజంలో గొప్ప వ్యక్తుల యొక్క చరిత్ర యొక్క 42 భాగాలను తెలుగు మ్యూజియం చూపిస్తుంది.

## బాహ్య లింకులు
* http://www.worldtelugu.co/samskritikaniketanam.html 

## మూలాలు


వర్గం:భారతదేశ సంగ్రహాలయాలు
వర్గం:విశాఖపట్నం జిల్లా పర్యాటక ప్రదేశాలు
ఓ రాధ ఇద్దరు కృష్ణుల పెళ్ళి

**ఓ రాధ ఇద్దరు కృష్ణుల పెళ్ళి** 2003, సెప్టెంబర్ 5న విడుదలైన తెలుగు చలనచిత్రం. జి. నాగేశ్వరరెడ్డి దర్శకత్వం వహించిన ఈ చిత్రంలో శ్రీకాంత్, ప్రభు దేవా, నమిత, తనికెళ్ళ భరణి, చంద్ర మోహన్, చలపతి రావు, సునీల్, బ్రహ్మానందం, ఎమ్.ఎస్.నారాయణ, జయప్రకాష్ రెడ్డి, కోవై సరళ ముఖ్యపాత్రలలో నటించగా, చక్రి సంగీతం అందించారు.

## నటవర్గం
*శ్రీకాంత్
*ప్రభుదేవా
*నమిత
*తనికెళ్ల భరణి
*చంద్రమోహన్
*చలపతి రావు
*సునీల్
*బ్రహ్మానందం
*ఎమ్.ఎస్.నారాయణ
*జయప్రకాశ్ రెడ్డి
*ఎల్. బి. శ్రీరామ్
*కోవై సరళ
*ఢిల్లీ రాజేశ్వరి
*మెల్కోటే

## పాటల జాబితా
1:శ్రీరామచంద్ర, రచన: భాస్కర భట్ల రవికుమార్, రవివర్మ, గానం. ఉదిత్ నారాయణ్ , కౌసల్య

2:ఆకు వక్క , రచన: భాస్కర భట్ల రవికుమార్, రవివర్మ , గానం.చక్రి, శ్రేయా ఘోషల్

3:నా గుండె కాలమే, రచన: పైడిపల్లి శ్రీనివాస్, గానం.శంకర్ మహదేవన్ , కౌసల్య

4:లవ్వు దోమ రచన: భువన చంద్ర, గానం.సుక్విందర్ సింగ్ , కౌసల్య

5:చిలక చిలక , రచన: కందికొండ యాదగిరి , గానం.కుమార్ సాను , శ్రేయా ఘోషల్

6:గరం గరం, రచన: కందికొండ యాదగిరి , గానం.చక్రి, కౌసల్య .

## సాంకేతికవర్గం
* దర్శకత్వం: జి. నాగేశ్వరరెడ్డి
* నిర్మాత: డివివి దానయ్య, జె. భగవాన్
* రచన: మరుధూరి రాజా (మాటలు)
* చిత్రానువాదం: జి. నాగేశ్వరరెడ్డి
* కథ: జనార్ధన మహర్షి
* సంగీతం: చక్రి
* ఛాయాగ్రహణం: భూపతి
* పాటలు: కందికొండ, భాస్కరభట్ల, పైడిపల్లి శ్రీను 
* కూర్పు: గౌతంరాజు
* నిర్మాణ సంస్థ: శ్రీ బాలాజీ క్రియేషన్స్

## మూలాలు

వర్గం:శ్రీకాంత్ నటించిన సినిమాలు
వర్గం:ప్రభుదేవా నటించిన సినిమాలు
వర్గం:తనికెళ్ళ భరణి సినిమాలు
వర్గం:చంద్రమోహన్ నటించిన సినిమాలు
వర్గం:చలపతి రావు నటించిన సినిమాలు
వర్గం:సునీల్ నటించిన సినిమాలు
వర్గం:బ్రహ్మానందం నటించిన సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:జయప్రకాశ్ రెడ్డి నటించిన సినిమాలు
వర్గం:చక్రి సంగీతం అందించిన సినిమాలు
వర్గం:2003 తెలుగు సినిమాలు
ఘన్‌పూర్ (స్టేషన్)

**స్టేషన్ ఘన్‌పూర్**, తెలంగాణ రాష్ట్రం, జనగామ జిల్లా, స్టేషన్‌ ఘన్‌పూర్‌ మండలం లోని గ్రామం, జనగణన పట్టణం. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు  ముందు ఈ గ్రామం పాత వరంగల్ జిల్లా లోని ఇదే మండలంలో ఉండేది. 

## గణాంకాలు
2011 భారత జనగణన గణాంకాల ప్రకారం జనాభా - మొత్తం 12,721 - పురుషులు 6,762 - స్త్రీలు 5,959 - గృహాల సంఖ్య 3,016

## గ్రామంలో జన్మించిన ప్రముఖులు
thumb|నెల్లుట్ల రమాదేవి : తెలుగు కవయిత్రి, కథకురాలు, ఉపన్యాసకురాలు, కార్టూనిస్టు|ఎడమ|183x183px

నెల్లుట్ల రమాదేవి: రమాదేవి స్టేషన్‌ఘన్‌పూర్‌ మండలం, స్టేషన్‌ఘన్‌పూర్‌ లో రామచంద్రరావు, శకుంతలాదేవి దంపతులకు జన్మించింది.తండ్రి వ్యవసాయం చేయిస్తూ కరణం వృత్తి చేసేవాడు. ఈమె తెలుగు కవయిత్రి, కథకురాలు, ఉపన్యాసకురాలు, కార్టూనిస్టు. 

ఆమెకు 2013 సంవత్సరానికి గాను తెలుగు విశ్వవిద్యాలయం వారు 'కథ' విభాగంలో "కీర్తి పురస్కారాన్ని" ప్రకటించారు. ఈమె బహుముఖ ప్రజ్ఞాశాలి. ఈమె కథలు, కవిత్వం రాయడమేకాక కార్టూన్‌ ప్రక్రియలోకూడా ఆమెకు మంచిప్రవేశం ఉంది. రమణీయం, మనసు భాష, మనసు మనసుకూ మధ్య పుస్తకాలను వెలువరించింది.

## మూలాలు

## వెలుపలి లింకులు

వర్గం:జనగణన పట్టణాలు
వర్గం:జనగామ జిల్లా జనగణన పట్టణాలు
పటం కతలు (పుస్తకం)

thumb|జానపద జాతర సాంస్కృతిక కార్యక్రమంలో పటంకథ కళాకారుల ప్రదర్శన
**పటం కతలు** పుస్తకం ప్రపంచ తెలుగు మహాసభలు - 2017 వేడుకల సందర్భంగా తెలంగాణ రాష్ట్ర భాషా సాంస్కృతిక శాఖ ద్వారా ప్రచురించబడింది. కొన్ని వందల ఏళ్ల పాటు తెలంగాణ గ్రామీణ ప్రాంతాలలో వినోదంగా, కళగా, హోదా ప్రదర్శనకు ఆలంబనగా, ఉంటూ వచ్చిన కథన  కళారూపాలు ఈ 'పటం కతలు', గత కొన్ని దశాబ్దాల కాలం నుంచీ నిర్లక్షానికి, నిరాదరణకు గురయ్యాయి. అటువంటి ‘పటం కతల’ కళారూపాన్ని వాటిలోని రకాలని, విశిష్ఠతలని ఒక్కచోట పేర్చి పటం కతలు పేరుతో ఓ పుస్తకంగా ప్రచురించి, ప్రపంచ తెలుగు మహాసభలలో ఆవిష్కరించడం జరిగింది.

## సంపాదకవర్గం
* సంపాదకులు: మామిడి హరికృష్ణ, విష్ణుభట్ల ఉదయ్ శంకర్
* సలహామండలి: డా. నునుమాస స్వామి, డా. భట్టు రమేష్, డా. గడ్డం వెంకన్న, డా. బాసని సురేష్, చావలి దేవదాస్, సి.ఎస్. రాంబాబు, ఎన్. విజయ రాఘవ రెడ్డి
* నిర్వాహణ - కూర్పు: అయినంపూడి శ్రీలక్ష్మీ

## రూపకల్పన
తెలంగాణకు చెందిన కొందరు ప్రముఖులతో కమిటీలు వేసి పటం కతలకు సంబంధించిన విషయాల గురించి రాయగలిగిన నిపుణులను ఎంపికచేసి, ఆయా ఆంశాల రచనా బాధ్యతలను వారికి అప్పగించడం జరిగింది. అలా వచ్చిన పరిశోధన పత్రాలను ఆకాశవాణి నుండి ప్రసారం చేయడం జరిగింది. ఇలా వచ్చిన రేడియో ప్రసంగాలను పుస్తకంగా ప్రచురించే బాధ్యతను భాషా సాంస్కృతిక శాఖ తీసుకొని పుస్తకాన్ని ప్రచురించింది. 18 నెలల నిరంతర కృషి ఫలితంగా వెలుపడిన ఈ పుస్తకం మొదటి సంపుటిగా భావిస్తూ, మున్ముందు మరిన్ని పుస్తకాలు తీసుకురావాలని భాషా సాంస్కృతిక శాఖ, ఆకాశవాణి ప్రయత్నాలు చేస్తుంది.

## విషయసూచిక
# పటం కతలకు ఆధారాలు-నకాశీ చిత్రాలు - డా. గడ్డం వెంకన్న
# (ఎ) అద్దపు పటం కత (నాయి బ్రాహ్మణ పురాణం) - డా. అన్నావఝ్జుల మల్లికార్జున్, (బి) నాయీ పటం కత - కట్టా ప్రతిభాగౌడ్
# ఏనూటి పటం కత (గౌడ పురాణం) - డా. బాసని సురేష్
# డక్కలి పటం కత (జాంబ పురాణం) - డా. గూడూరు మనోజ
# గౌడ జట్టీల పటం కత (గౌడ పురాణం) - డా. గడ్డం వెంకన్న
# గుఱ్ఱపు పటం కత (మాల చెన్నయ్య పురాణం) - అబ్బు గోపాల్ రెడ్డి
# కాకిపడిగెల పటం కత (పాండవుల కతలు) - డా. గడ్డం వెంకన్న
# కొమ్ము పటం కత (కాటమరాజు యాదవ కతలు) - డా. భట్టు రమేష్
# కొర్రాజుల పటం కత (పద్మనాయక పురాణం) - అడ్లూరి శివప్రసాద్
# కోయ పటం కత (కోయ పురాణం) - కట్టా ప్రతిభాగౌడ్
# కూనపులి పటం కత (మార్కండేయ పురాణం) - డా. బాసని సురేష్
# మందెచ్చుల పటం కత (యాదవ కతలు) - డా. శ్రీమంతుల దామోదర్
# మాసయ్య  పటం కత (మడేలు పురాణం) - డా. చూరేపల్లి రవికుమార్
# పెక్కర్ల పటం కత (గుండ బ్రహ్మయ్య పురాణం) - నేతి మాధవి
# పూజారి పటం కత (పాండవుల కత) - అడ్లూరి శివప్రసాద్
# తెరచీరల పటం కథ (యాదవ కతలు) - నేతి మాధవి

## మూలాలు

వర్గం:తెలుగు పుస్తకాలు
వర్గం:తెలంగాణ భాషా సాంస్కృతిక శాఖ
వర్గం:పుస్తకాలు
శ్రీశైలం (శ్రీశైలం మండలం)

**శ్రీశైలం** ఆంధ్రప్రదేశ్ రాష్ట్రం, నంద్యాల జిల్లా, శ్రీశైలం మండలం లోని  గ్రామం, ఇది మండల కేంద్రం.శ్రీశైలం సమీప పట్టణమైన కర్నూలు నుండి 200 కి.మీ. దూరంలో ఉంది.  ఇక్కడ గల శ్రీశైలక్షేత్రం వలన ప్రముఖ దర్శనీయ ప్రదేశం.

## జనగణన విషయాలు
2011 భారత జనగణన గణాంకాల ప్రకారం ఈ గ్రామం 2614 ఇళ్లతో, 10288 జనాభాతో 2169 హెక్టార్లలో విస్తరించి ఉంది. గ్రామంలో మగవారి సంఖ్య 5076, ఆడవారి సంఖ్య 5212. 

## విద్యా సౌకర్యాలు
గ్రామంలో రెండుప్రైవేటు బాలబడులు ఉన్నాయి. ప్రభుత్వ ప్రాథమిక పాఠశాలలు నాలుగు, ప్రైవేటు ప్రాథమిక పాఠశాలలు మూడు, ప్రభుత్వ ప్రాథమికోన్నత పాఠశాలలు రెండు , ప్రైవేటు ప్రాథమికోన్నత పాఠశాలలు రెండు, ప్రభుత్వ మాధ్యమిక పాఠశాల ఒకటి, ప్రైవేటు మాధ్యమిక పాఠశాల ఒకటి ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల శ్రీశైలం ప్రాజెక్ట్ టౌన్‌షిప్ (ఆర్.ఎఫ్.సి) లోనూ, ఇంజనీరింగ్ కళాశాల మార్కాపురం లోనూ ఉన్నాయి. సమీప వైద్య కళాశాల, మేనేజిమెంటు కళాశాల కర్నూలులోను, పాలీటెక్నిక్ శ్రీశైలం ప్రాజెక్టులోనూ ఉన్నాయి. సమీప వృత్తి విద్యా శిక్షణ పాఠశాల శ్రీశైలం ప్రాజెక్టులోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు కర్నూలులోనూ ఉన్నాయి. 

## శ్రీశైల క్షేత్రం

రెండు తెలుగు రాష్ట్రాలలో ఇది ప్రసిద్ధ శైవ క్షేత్రం. **హరహర మహదేవ శంభో శంకరా** అంటూ భక్తుల గొంతులతో మారుమ్రోగుతూ నల్లమల అడవులలో కొండగుట్టలమధ్య గల శ్రీశైల భ్రమరాంబికా మల్లికార్జున స్వామి ఆలయం పవిత్ర క్షేత్రం. మెలికలు తిరుగుతూ, లోయలు దాటుతూ దట్టమైన అరణ్యాల మధ్య భక్తజనులను బ్రోచేందుకు వెలసిన పరమేశ్వరుని దివ్యధామం ద్వాదశ జ్యోతిర్లింగాలలో ఇది ఒకటి.

## భూమి వినియోగం
thumb|This is image of Saraswathi devi in Mallikarjuna temple in Srisailum
శ్రీశైలంలో భూ వినియోగం కింది విధంగా ఉంది:
* వ్యవసాయేతర వినియోగంలో ఉన్న భూమి: 2169 హెక్టార్లు

## మూలాలు


## వెలుపలి లంకెలు
ప్రదీప్ మాచిరాజు

**ప్రదీప్ మాచిరాజు** ఒక టీవీ వ్యాఖ్యాత. కొన్ని సినిమాల్లో కూడా నటించాడు. జీ తెలుగు లో ప్రసారమయ్యే *[[కొంచెం టచ్ లో ఉంటె చెప్తా|కొంచెం టచ్ లో ఉంటే చెబుతా]]* కార్యక్రమాన్ని రూపొందించి దానికి వ్యాఖ్యాతగా కూడా వ్యవహరిస్తున్నాడు. 100% లవ్, జులాయి, అత్తారింటికి దారేది, రామయ్యా వస్తావయ్యా లాంటి సినిమాల్లో సహాయ పాత్రలు పోషించాడు. జీ తెలుగులో ప్రసారమైన *గడసరి అత్త సొగసరి కోడలు* కార్యక్రమానికి గాను ప్రదీప్ కు టీవీ నంది పురస్కారం లభించింది.

## వృత్తి
ఇంజనీరింగ్ పూర్తయిన తర్వాత విదేశాలకు వెళ్ళి ఎం. బి. ఎ చదవాలనుకున్నాడు. కానీ తల్లిదండ్రుల అనుమతితో కొంత సమయం తీసుకుని మరేదైనా వృత్తిలో ప్రవేశించాలనుకున్నాడు. కొద్ది రోజులు ఓ ఈవెంట్ మేనేజ్మెంట్ సంస్థలో పనిచేశాడు. తర్వాత రేడియో జాకీ ఉద్యోగానికి ఎంపికయ్యాడు. అక్కడ అతని గాత్రం అతనికి మంచి పేరు తెచ్చి పెట్టింది.

## సినిమాలు
* 100% లవ్
* జులాయి
* అత్తారింటికి దారేది
* రామయ్యా వస్తావయ్యా
* భమ్ బోలేనాథ్ (2015)
*30 రోజుల్లో ప్రేమించడం ఎలా (2021)
*అక్కడ అమ్మాయి ఇక్కడ అబ్బాయి (2025 )

## వివాదం
డిసెంబరు 31, 2017 న నూతన సంవత్సర వేడుకల్లో పాల్గొని మోతాదుకు మించి మద్యం సేవించడం వల్ల ప్రదీప్ పై పోలీసులు కేసు నమోదు చేశారు. కారు స్వాధీనం చేసుకుని అతనికి కౌన్సిలింగ్ ఇచ్చారు.

## మూలాలు

వర్గం:తెలుగు సినిమా నటులు
వర్గం:1985 జననాలు
వర్గం:జీవిస్తున్న ప్రజలు
వర్గం:టెలివిజన్ వ్యాఖ్యాతలు
సండే సినిమా

thumb|సండే సినిమా లోగో

తెలంగాణ సినిమా కోసం ఆరాటపడే యువదర్శకులు, రచయితలు, నటీనటులు, నిర్మాతలు, సాంకేతిక నిపుణులు, సినీ అభిమానులకు ప్రపంచ సినిమాను పరిచయం చేసే ఉద్ధేశ్యంతో తెలంగాణ రాష్ట్ర భాషా సాంస్కృతిక శాఖ ప్రతి ఆదివారం నిర్వహిస్తున్న కార్యక్రమం **సండే సినిమా (ఎ విండో టూ వరల్డ్ సినిమా)**. 2018, జనవరి 7న ప్రారంభమైన ఈ సండే సినిమా కార్యక్రమంలో ప్రతి ఆదివారం సాయంత్రం 5 గంటలకు ప్రపంచ సినిమాల ప్రదర్శనతో పాటు వర్ధమాన సినీ కళాకారులకు ప్రపంచ స్థాయి సినిమాని పరిచయం చేసి, ప్రపంచ స్థాయి సినిమా నిర్మాణ విలువలు, విశేషాలు, మెళకువలను తెలియజేసేందుకు వివిధ రకాల వర్క్‌షాప్‌లను కూడా నిర్వహిస్తున్నారు.

## రూపకల్పన
తెలంగాణ సకల కళలకు కాణాచి. వారసత్వ కళల హరివిల్లు. తెలంగాణ రాష్ట్రం ఏర్పడ్డాక తెలంగాణలోని కళలకు పునఃర్వికాసం కలిగించే దిశగా తెలంగాణ ప్రభుత్వం అడుగులువేస్తూ, అందమైన రంగుల జానపద, వారసత్వ, సాంస్కృతిక కళలను ప్రోత్సహిస్తుంది. అందులో భాగంగా భాషా సాంస్కృతిక శాఖ సంచాలకులుగా మామిడి హరికృష్ణను నియమించింది. ఆనాటినుండి వివిధ కళలకు తనవంతు సహకారం అందిస్తువస్తున్న హరికృష్ణకు తెలంగాణ సినిమాపై దృష్టిపడింది.

ఈనాటి సినిమాను ఉన్నతమైన పంథావైపు నడిపించేందుకు...  ప్రేమ, పెళ్లి, కోపం, పగ, ప్రతీకారంతో ఊరేగుతున్న తెలుగు సినిమాకు కొత్త ఒరవడి నేర్పేందుకు ఒక వేదికకు ఏర్పాటు చేయాలన్న హరికృష్ణ సంకల్పంతో సండే సినిమా మొదలయింది. మంచి సినిమా అంటే ఎలా ఉంటుంది అనే ప్రశ్నకు సమాధానంగా ప్రపంచంలోని వివిధ భాషల్లో విడుదలైన ఉత్తమ చిత్రాలను ఈ కార్యక్రమంలో ప్రదర్శిస్తున్నారు.

## సినిమాల ఎంపిక
సుప్రసిద్ధ సినీ దర్శకుడు అకిరా కురసావా తెరకెక్కించిన 'రషమోన్‌' సినిమాను తొలి సినిమాగా ప్రదర్శించబడింది. సండే సినిమాలో ప్రదర్శించేందుకు సినిమాల ఎంపిక బాధ్యతను మామిడి హరికృష్ణ తీసుకున్నారు. విదేశీ సినిమాలపై గతంలో అనేక రివ్యూలు రాసిన హరికృష్ణ, సినీ విమర్శ విభాగంలో మూడు నంది అవార్డులు అందుకున్నారు. ఏ వారం ఏ సినిమాలు ప్రదర్శించాలి, ఎవరు ఆ సినిమా చర్చలో ప్రసంగించాలో వంటివి హరికృష్ణ నిర్దేశిస్తారు.

## నిర్వాహక బృందం
ఈ కార్యక్రమ నిర్వహణకు మామిడి హరికృష్ణ నేతృత్వంలో ఔత్సాహిక యువ సినీ కళాకారులచే ఒక నిర్వాహక బృందం ఏర్పాటుచేయబడింది.

## ప్రత్యక్ష ప్రసారం
ప్రతివారం ప్రపంచ సినిమా ప్రదర్శన తర్వాత నిర్వహించే ఈ చర్చ కార్యక్రమాన్ని నిర్వాహకులు యూట్యూబ్ ఛానల్, ఫేస్ బుక్ ద్వారా ప్రత్యక్ష ప్రసారం చేసి, ఇతర ప్రాంతాల్లో ఉన్న సినీ అభిమానులు కూడా ఈ చర్చను వీక్షించే అవకాశం కల్పిస్తున్నారు.

## 100 వారాలు
2020, జనవరి 5వ (ఆదివారం) తేదినాటికి 100 వారాలు పూర్తయిన సందర్భంగా సండే సినిమా 100 వారాల వేడుక జరిగింది. ఈ కార్యక్రమానికి సంచాలకులు మామిడి హరికృష్ణ విచ్చేసి కేక్ కట్ చేశాడు. ఈ వేడుకలో పైడి జైరాజ్ ప్రివ్యూ థియేటర్ బృందం, యువ సినీకళాకారులు పాల్గొన్నారు.

## 200 వారాలు
2023 మార్చి 12న (ఆదివారం) తేదినాటికి 200 వారాలు పూర్తయిన సందర్భంగా అకిరా కురసావా తీసిన 'డ్రీమ్స్' సినిమా ప్రదర్శన జరిగింది. 200 వారాల సండే సినిమా నుండి 100శాతం ఫలితాల్ని సాధించామని, కొత్తతరం దర్శకులు సండే సినిమా నుండి స్ఫూర్తిని పొందడంతోపాటు ఎమోషన్, స్టోరీ లైన్, సీనిక్ ఆర్డర్, స్క్రీన్ ప్లే టెక్నిక్ వంటివి నేర్చుకొని కొత్తకొత్త కంటెంట్లతో వారివారి షార్ట్ ఫిలింలు, సినిమాలు తీస్తున్నారని, రాబోవు రోజుల్లో మరిన్ని మంచి సినిమాలు చూపించేందుకు తెలంగాణ భాషా సాంస్కృతిక శాఖ ముందుటుందని హరికృష్ణ పేర్కొన్నారు.

## ప్రదర్శించిన సినిమాలు

## మూలాలు

వర్గం:తెలంగాణ భాషా సాంస్కృతిక శాఖ
వర్గం:తెలంగాణ ప్రభుత్వం
తుర్లపాటి రాధాకృష్ణమూర్తి

**తుర్లపాటి రాధాకృష్ణమూర్తి** ప్రముఖ రంగస్థల నటుడు. ముఖ్యంగా దుర్యోధన పాత్రలో రాణించాడు.

## విశేషాలు
thumb|right|250px|మయసభ ఏకపాత్రలో దుర్యోధనునిగా తుర్లపాటి
ఇతడు ప్రకాశం జిల్లా, అద్దంకి మండలం, కలవకూరు గ్రామంలో 1938, జూలై 10వ తేదీన జన్మించాడు. ఇతని విద్యాభ్యాసం చిననందిపాడు, పెదనందిపాడు, గుంటూరులలో సాగింది. తరువాత1962లో గుంటూరులోని ఆంధ్ర క్రైస్తవ కళాశాలలో తెలుగు ట్యూటరుగా చేరాడు. ఇతడు పొట్టి శ్రీరాములు తెలుగు విశ్వవిద్యాలయంలో పద్యనాటక విభాగంలో శిక్షకుడిగా సేవలను అందించాడు.
## నాటకరంగం
ఇతని ప్రాథమిక రంగస్థల గురువు సెనగపాటి వీరేశలింగం. ఇతడు తొలిసారి సహదేవుని పాత్రను రంగస్థలంపై ధరించాడు. ఇతడు యువనాటక సమాజంలో చేరి ద్రౌపది, అశత్థామ మొదలైన పాత్రలను ధరించాడు. కాలేజీ చదివే రోజులలో కాళిదాసు నాటకంలో కవిరాక్షస, భోజరాజ పాత్రలను వేశాడు. ఆ తరువాత ఉద్యోగవిజయాలు నాటకంలో ధర్మరాజు, కర్ణుడు పాత్రలను ధరించి పౌరాణిక నటుడిగా గుర్తింపు తెచ్చుకున్నాడు. సరిగ్గా ఆ సమయంలోనే ధూళిపాళ సీతారామశాస్త్రి సినిమాలలో ప్రవేశించడం, ఆచంట వెంకటరత్నం నాయుడు విజయవాడలో స్థిరపడటంతో గుంటూరు నాటక సమాజంలో ధుర్యోధన పాత్రధారి కొరత ఏర్పడింది. లక్ష్మయ్యచౌదరి ట్రూపు ఇందుపల్లిలో వేసిన నాటకంలో దుర్యోధన పాత్రను తుర్లపాటి రాధాకృష్ణమూర్తికి ఇచ్చారు. ఆనాటి నుండి కల్యాణం రఘురామయ్య, పీసపాటి నరసింహమూర్తి, ఏ.వి.సుబ్బారావు, షణ్ముఖి ఆంజనేయ రాజు, బుర్రా సుబ్రహ్మణ్యశాస్త్రి, ధూళిపాళ సీతారామశాస్త్రి, ఆచంట వెంకటరత్నం నాయుడు, కె.వి. రాఘవరావు, వెంకటనర్సు నాయుడు, రేబాల రమణ,  చెంచు రామారావు, జై రాజు మొదలైన ప్రధాన నటుల సరసన కురుక్షేత్రం, రామాంజనేయ యుద్ధం, గయోపాఖ్యానం, పల్నాటి యుద్ధం, బొబ్బిలి యుద్ధం వంటి నాటకాలలో నటించి ప్రేక్షకుల మన్ననలను పొందాడు. ఇతని నాటకాలు దూరదర్శన్‌లో, ఆకాశవాణిలో ప్రసారమయ్యాయి. భువన విజయం సాహిత్యరూపకాలలో భట్టుమూర్తి పాత్ర ధరించాడు. 
## సత్కారాలు
ఇతడు నటించిన పాత్రలు అనేక నాటక పోటీలలో ఇతనికి బహుమతిని తెచ్చిపెట్టాయి. అనేక సన్మానాలు, సత్కారాలు పొందాడు. చోడవరంలో, గుంటూరులో ఇతనికి ఘంటా కంకణ ప్రదానం జరిగింది.
* సువర్ణ ఘంటా కంకణ ప్రదానం - సమతా నాటక గురుకులం, గుంటూరు
* సువర్ణ ఘంటా కంకణ ప్రదానం - కళాకారుల సంఘం గుంటూరు
* సువర్ణ రత్నాంగుళీయకం - సత్య సాయి బాబా ప్రదానం చేసారు
### బిరుదులు
* నటశేఖర 
* నట సార్వభౌమ
* నటనా విహారి
* బళ్ళారి రాఘవ పురస్కారం
* అభినయ వాచస్పతి
* నట కంఠీరవ
* నట శిరోరత్న
* నటనాధ్వపతి
* నట చక్రవర్తి 
## రచనలు
* ఏకపాత్రల సమాహారం
* రంగస్థలి అనుభవాల తోరణాలు
* శ్రీ గుంటుపల్లి ఆంజనేయ చౌదరి గారి అభినందన సంచిక (సంపాదకత్వం)
* కళాతపస్వి శత జయంతి సంచిక (సంపాదకత్వం)
* ఆణిముత్యం డా. పోలె ముత్యం ఉద్యోగ విరమణ షష్ట్యబ్ది అభినంద సంచిక (సంపాదకత్వం)
* సచ్చిదానందమయమూర్తి

## మూలాలు

వర్గం:రంగస్థల కళాకారులు
వర్గం:1938 జననాలు
వర్గం:ప్రకాశం జిల్లా రంగస్థల నటులు
ఈవెన లక్ష్మణస్వామి

**ఈవెన లక్ష్మణస్వామి** (1864 - జనవరి 7, 1913) ప్రముఖ రంగస్థల నటుడు. బందరు బుట్టయ్యపేట కంపెనీ అనే నేషనల్ థియేటర్ వారి నాటకాలలో ప్రముఖ పాత్రలను పోషించాడు. హిందీ నాటకాలలో కూడా నటించాడు.

## జననం
లక్ష్మణస్వామి 1864లో కొత్తపల్లి గ్రామంలో జన్మించాడు.

## విద్యాభ్యాసం - ఉద్యోగం
ఆంగ్లంలో లోయర్ సెకండరీ వరకు చదివిన లక్ష్మణస్వామి పార్సీ, హిందీ, ఉర్దూ భాషలలో పాండిత్యం సంపాదించాడు. బందరు ముస్లీం పారశాలలో ఉపాధ్యాయుడిగా కొంతకాలం పనిచేసి, అనంతరం విక్టోరియా పబ్లిక్ లైబ్రరీలో గుమస్తాగా పనిచేశాడు.

## రంగస్థల ప్రస్థానం

### నటించిన పాత్రలు
* శివాజీ
* పఠాన్ రుస్తుం 
* సుమేర్ సింగ్ 
* భీమసింగ్ 
* మంత్రి రామశాస్తీ 
* విక్రమార్కుడు 
* విశ్వామిత్రుడు (మేనక) 
* హరిశ్చంద్రుడు 
* హిరణ్యకశ్యపుడు 
* శ్రీకృష్ణుడు (సుభద్ర)
* రాణా ప్రతాప్ సింగ్ 
* హైదర్ జంగ్

## మరణం
ఈయన 1913, జనవరి 7న మరణించాడు.

## మూలాలు

వర్గం:తెలుగు రంగస్థల కళాకారులు
వర్గం:తెలుగు రంగస్థల నటులు
వర్గం:తెలుగు కళాకారులు
వర్గం:1864 జననాలు
వర్గం:1913 మరణాలు
లంక (2017 సినిమా)

thumb|లంక మూవీ పోస్టర్
సీనియర్ హీరోయిన్ రాశి కీలక పాత్రలో నటించిన సైంటిఫిక్ థ్రిల్లర్ చిత్రం 'లంక'. ఈ సినిమా 14 ఏప్రిల్ 2017న విడుదలైంది.

## కథ
స్వాతి(ఐనా సాహ) అనే సినిమా హీరోయిన్తో సాయి(సాయి రోనక్) అనే షార్ట్ ఫిల్మ్ మేకర్ ఓ లఘు చిత్రం చేయాలనుకుంటాడు. సిటీకి దూరంగా ఉన్న గెస్ట్ హౌస్లో షార్ట్ ఫిల్మ్ చేయడానికి ప్లాన్ చేస్తారు. టీం మొత్తం కలిసి గెస్ట్ హౌస్లోకి ఎంట్రీ ఇస్తారు. ఆ బిల్డింగ్ ఓనర్ రెబాకా విలియమ్స్(రాశి)కు స్వాతికి మంచి సాన్నిహిత్యం ఏర్పడుతుంది. టెలీపతిలో నిపుణురాలైన రెబాకా.. స్వాతి ఏదో విషయానికి భయపడుతుందని తెలుసుకొని టెలీపతి ద్వారా ఆ సమస్యను అధిగమించమని సలహా ఇస్తుంది.

ఆమె చెప్పినట్లుగా స్వాతి తన మైండ్ను కంట్రోల్లోకి తెచ్చుకోవడానికి ప్రయత్నిస్తుంటుంది. ఇదిలా ఉండగా మరికొన్ని రోజుల్లో అమెరికా వెళ్లాలనుకున్న స్వాతి సడెన్గా కనిపించకుండా పోతుంది. స్వాతి ఏమైందో తెలుసుకోవడానికి పోలీసులు సాయిని అతడి స్నేహితులను అరెస్ట్ చేస్తారు. అదే సమయంలో నేనే స్వాతిని అంటూ పోలీస్ స్టేషన్కు రెబాకా వస్తుంది. అసలు స్వాతి ఏమైంది..? ఆమె కనిపించకుండా పోవడానికి గల కారణాలు ఏంటి..? స్వాతిని నేనే అని రెబాకా చెప్పడం వెనుక ఆమె ఉద్దేశం ఏంటి..? అనే అంశాలతో సినిమా నడుస్తుంద 

## తారగణం
రెబెకాగా రాశి

సాయిగా సాయి రోనక్

స్వాతిగా ఐనా సాహ

పోలీసుగా సుప్రీత్

సత్యం రాజేష్

సత్య

సుదర్శన్

## సాంకేతిక నిపుణులు
*కథ-స్క్రీన్ ప్లే-మాటలు-దర్శకత్వం: శ్రీముని
*నిర్మాతలు: నామన దినేష్-నామన విష్ణు కుమార్
*సంగీతం: శ్రీచరణ్ పాకాల
*ఎడిటర్: కార్తీక శ్రీనివాస్
*కెమెరా: వి.రవికుమార్

## మూలాలు

వర్గం:2017 తెలుగు సినిమాలు
వర్గం:రాశి (నటి) నటించిన సినిమాలు
దగాకోరులు

*దగాకోరులు* 1980, ఫిబ్రవరి 22న విడుదలైన తెలుగు డబ్బింగ్ సినిమా. శ్రీదేవి, రజనీకాంత్ నటించిన ఈ సినిమా 1977లో విడుదలైన తమిళ సినిమా "గాయత్రి"(காயத்ரி) అనే సినిమాకు తెలుగు డబ్బింగ్.
## కథ
రాజశేఖర్, గాయత్రి వివాహం జరుగుతుంది. నూతన వధువుగా భర్త ఇంట్లో అడుగు పెట్టిన గాయత్రి అక్కడ కొన్ని ఆశ్చర్య పూరితమైన సంఘటనలు ఎదురౌతాయి. వదిన సరస్వతి, వంటవాడు చంద్రయ్య, అతని మనుమరాలుల ప్రవర్తన గాయత్రికి నచ్చదు. వారి గురించి భర్తకు చెప్పినా అతడు వాళ్ల ప్రవర్తననే సమర్థిస్తూ వుంటాడు. ఇలాంటి పరిస్థితిలో అవుట్ హౌస్‌లో వుంటున్న మతి చలించిన రాజశేఖర్ మొదటి భార్యను గూర్ఖా తోటలో పాతిపెట్టడం గాయత్రి కళ్ళారా చూస్తుంది.  దీనికి కూడా రాజశేఖర్ ఒక విషాదమైన కట్టుకథ అల్లి గాయత్రిని నమ్మిస్తాడు. నిజానికి రాజశేఖర్ వృత్తి నీలిచిత్రాలను నిర్మించి వాటిని అమ్మడం. తాను తీస్తున్న సినిమా సన్నివేశాల కోసం చివరికి గాయత్రిని అనుభవించిన మొదటిరాత్రిని కూడా ఉపయోగించుకున్న నీచుడు రాజశేఖరం. సరస్వతి, వంటవాడు, అతని మనుమరాలు ఈ వృత్తిలో రాజశేఖర్ భాగస్వాములు. ఇంట్లో జరుగుతున్న విషయాలను అర్థం చేసుకున్న గాయత్రి ఇంటి నుండి పారిపోవడానికి విఫల ప్రయత్నం చేస్తుంది. ఆమె ప్రయత్నాలకు రాజశేఖర్ అడ్డుపడి ఆమెను హింసిస్తూ వుంటాడు. ఈ పరిస్థితుల్లో ఏమి చేయడానికి పాలుపోని గాయత్రి ఇంతవరకు జరిగిన కథను ఒక పుస్తకంలో వ్రాసి పాత పేపర్లలో కలిపి బయటకు పంపిస్తుంది. గాయత్రి వ్రాసిన పుస్తకం రాజేష్ అనే యువకుడి చేతిలో పడుతుంది. రాజేష్ గాయత్రిని అక్కడి నుండి ఎలా విడిపిస్తాడనేది మిగిలిన కథ.
## నటీనటులు
* రజనీకాంత్ - రాజశేఖర్
* శ్రీదేవి - గాయత్రి
* రాజసులోచన - సరస్వతి
*  జయశంకర్ - రాజేష్
*  అశోకన్
* కన్నడ ప్రభాకర్
*  వెన్నిరాడై మూర్తి
* ఎం.ఎన్.రాజం
* ఢిల్లీ కుమార్

## సాంకేతిక వర్గం
* దర్శకుడు: పట్టు (పట్టాభిరామన్)
* సంగీతం: జె.వి.రాఘవులు, ఇళయరాజా
* నిర్మాత: ఎస్.ముత్తుస్వామి
## మూలాలు

## బయటి లింకులు

వర్గం:డబ్బింగ్ సినిమాలు
వర్గం:రజనీకాంత్ నటించిన సినిమాలు
వర్గం:శ్రీదేవి నటించిన సినిమాలు
వర్గం:రాజసులోచన నటించిన సినిమాలు
వర్గం:జె.వి.రాఘవులు సంగీతం అందించిన సినిమాలు
మొగలరాజపురం

విజయవాడలో మొగాలరాపురం ప్రధాన నివాస, వాణిజ్య శివారు ప్రాంతం. ఇది తక్కువ శ్రేణి కొండల ప్రక్కన విజయవాడ నగర కేంద్రంలో ఉంది.

## మూలాలు

వర్గం:విజయవాడ పరిసర ప్రాంతాలు
బాపు మ్యూజియం

**బాపు మ్యూజియం** (గతంలో: విక్టోరియా జూబ్లీ మ్యూజియం) ఒక పురావస్తు మ్యూజియం, ఇది విజయవాడ యొక్క మహాత్మా గాంధీ రోడ్డులో ఉంది. ప్రఖ్యాత చిత్ర దర్శకుడు, చిత్రకారుడు, కార్టూనిస్ట్, రచయిత బాపు (చలన చిత్ర దర్శకుడు) యొక్క జ్ఞాపకార్థంలో ఇది పేరు మార్చబడింది. మ్యూజియం పురావస్తు విభాగంచే నిర్వహించబడుతుంది.మ్యూజియం బౌద్ధ, హిందూ శేషాలను శిల్పాలు, చిత్రలేఖనాలు, కళాఖండాలు కలిగి ఉంది, వీటిలో కొన్ని 2 వ, 3 వ శతాబ్దాలకు చెందినవి. భవనం యొక్క నిర్మాణము ఒక ఇండో-యురోపియన్ శిల్పకళ నిర్మాణ శైలి, వంద సంవత్సరాల కన్నా ఎక్కువ పురాతనమైనది.

కుడి|thumb|200x200px|బాపు మ్యూజియంలో రాణి విక్టోరియా విగ్రహం

## చరిత్ర
1887 లో క్వీన్ విక్టోరియా స్వర్ణొత్సవాల్లో భాగంగా ఈ మ్యూజియం రూపొందించబడింది. 1887 జూన్ 27 న ఎన్టీఆర్ జిల్లా కలెక్టర్ అయిన రాబర్ట్ సెవెల్ పునాది రాయి వేశాడు. 1921 లో మహాత్మా గాంధీకి శ్రీ పింగళి వెంకయ్య త్రివర్ణ జెండాను ఈ ప్రదేశంలో సమర్పించారు. భవనం ప్రారంభంలో పారిశ్రామిక ప్రదర్శనలను ఉంచారు.ఇది 1962 లో ఆంధ్రప్రదేశ్ ప్రభుత్వం, పురావస్తు శాఖ, మ్యూజియమ్స్ విభాగం ఆధ్వర్యంలో ఒక పురావస్తు మ్యూజియంగా మార్చబడింది.

## చిత్రాలు , శేషాలను
ఈ మ్యూజియంలో చారిత్రక గ్యాలరీలు, రాతి మీద రచనలు, నాణేలు, కత్తులు, శరీర కవచం,ఆయుధాలు, ఆభరణాలు, మొదలైనవి ఉన్నాయిఅలూరు తెల్లటి సున్నపురాయితో ఉన్న బుద్ధుడు (3 వ -4 వ శతాబ్దం), మహిషాసురుడిని చంపిన శివ భగవానుడు దుర్గాదేవి విగ్రహం (2 వ శతాబ్దం) కూడా మ్యూజియంలో చూడవచ్చు..
thumb|212x212px|బాపు మ్యూజియంలో భైరవుని విగ్రహం

## మూలాలు

## ఇతర లింకులు

వర్గం:1887 స్థాపితాలు
వర్గం:Museums established in 1887
వర్గం:సంగ్రహాలయాలు
వర్గం:విజయవాడ పర్యాటకం
వర్గం:Archaeological museums in India
వర్గం:ఎన్టీఆర్ జిల్లా పర్యాటక ప్రదేశాలు
వర్గం:విజయవాడ పరిసరాలు
మట్టంరాళ్ల తండా

**మట్టంరాళ్ల తండా**ఎల్లంపేట్ పంచాయితీ పరిధిలో ఉంది.అడవి తల్లి ఒడిలో చెట్టుకోటి పుట్టుకోటి ఏరేసినట్లు ఇండ్లతో చూడముచ్చెటగా ఉంటుంది. 
## ప్రత్యేకత
కామారెడ్డి జిల్లాలో ఇపుడిపుడే మట్టంరాళ్ల తండా పేరు విన్పిస్తుంది. అందుకు కారణం ఆదిమానవుల ఆనవాళ్లు వెలుగులోకి రావడం.రాతి గుహలో రాతియుగం,పెదరాతి యుగం, కాంస్య యుగం నాటి రాతి చిత్రాలు వందకు పైగా ఇక్కడ ఉన్నాయి.మనుషులు,జంతువులు,త్రికోణాలతో కూడిన చిత్రాలు ఉన్నాయి.
## చిత్రాల కాలం
30 అడుగుల ఎత్తు,15 అడుగుల వెడల్పు ఉన్న ఈ
గుహలో వందల సంఖ్యలో చిత్రాలు ఉన్నాయి.అక్కడున్న ఆనవాళ్ల ఆధారంగా ఆ గుహను పాత రాతి యుగం నాటి నుంచే ఆవాసంగా చేసుకున్నారు.
## రూట్ మ్యాప్
కామారెడ్డి నుంచి వెళ్తే, ఇసాయిపేట్ మీదుగా ఎల్లంపేట్ నుంచి బంజెపల్లి తండా రోడ్డు వెంబడి వెళ్లాలి. 2కిలో మీటర్లు వెళ్లాక మరో తండా వస్తుంది. అలానే ముందుకెళ్తే రోడ్డు పక్కన చిన్న గుడి. ఆ గుడి ఎదురుగా చిన్న సర్వీస్ రోడ్డు వస్తుంది.కిలోమీటర్ తర్వాత కుడి వైపు వెల్లాలి. అలానే కుడివైపు చివరి వరకు వెళ్తే.. మూడు గుడిసెలు వస్తాయి. అక్కడి నుంచి కుడి వైపు చూస్తే చెట్ల మధ్యలో పెద్దరాయి. అదే ఆ గుహ.
గూండా

**గూండా** 1984 లో ఎ. కోదండరామిరెడ్డి దర్శకత్వంలో విడుదలైన చిత్రం. ఇందులో చిరంజీవి, రాధ ముఖ్యపాత్రలు పోషించారు.

## తారాగణం
* చిరంజీవి
* రాధ
* కైకాల సత్యనారాయణ
* రావు గోపాలరావు
* అల్లు రామలింగయ్య
* నూతన ప్రసాద్
* రాజీవ్
* అన్నపూర్ణ
* సిల్క్ స్మిత
* రామదాసు
* చక్రపాణి
* సుత్తివేలు
* సుత్తి వీరభద్రరావు
* హేమసుందర్
*
*

## పాటల జాబితా
ఈ చిత్రానికి సంగీతం చక్రవర్తి సమకూర్చగా,పాటలు వేటూరి సుందర రామమూర్తి రచన చేసినారు.

1: అందగత్తె , గానం.ఎస్ పి బాలసుబ్రహ్మణ్యం, పి సుశీల

2: గుండెలు తీసిన , గానం.ఎస్ పి బాలసుబ్రహ్మణ్యం, పి సుశీల

3: కొమ్మలకి , గానం.ఎస్.పి.బాలసుబ్రహ్మణ్యం, పి.సుశీల

4: కొమ్మెక్కి కూసింది కోయిలమ్మ, గానం.ఎస్ పి బాలసుబ్రహ్మణ్యం, ఎస్ జానకి

5: నా గీతం నీ, గానం. ఎస్ పి బాలసుబ్రహ్మణ్యం,పి సుశీల

## మూలాలు

## ఇతర లింకులు
* 
* 

వర్గం:చిరంజీవి నటించిన సినిమాలు
వర్గం:అల్లు రామలింగయ్య నటించిన సినిమాలు
వర్గం:సత్యనారాయణ నటించిన సినిమాలు
వర్గం:రావు గోపాలరావు నటించిన సినిమాలు
వర్గం:సిల్క్ స్మిత నటించిన సినిమాలు